hotchpotch/miracl-hf-unified huggingface dataset:
মোহাম্মদ আবদুল গণি
মো. আবদুল গণি (জন্ম: ১৯২৮ - মৃত্যু:  ৩১ মার্চ, ২০০২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
মো. আবদুল গণির জন্ম নোয়াখালী জেলার সোনাইমুড়ি উপজেলার নাটেশ্বর ইউনিয়নের মীর্জানগর গ্রামে। তাঁর বাবার নাম আহমেদউল্যা বেপারী এবং মায়ের নাম হাজেরা খাতুন। তাঁর স্ত্রীর নাম জাহানারা বেগম। তাঁদের চার ছেলে ও তিন মেয়ে।
ইপিআরে চাকরি করতেন মো. আবদুল গণি। ১৯৭১ সালে কর্মরত ছিলেন সিলেট ইপিআর হেডকোয়ার্টারের অধীনে। মুক্তিযুদ্ধ শুরু হলে যুদ্ধে যোগ দেন। প্রতিরোধযুদ্ধ শেষে যুদ্ধ করেন ৫ নম্বর সেক্টরে। জৈন্তাপুর, হরিপুর, রাধানগর, জাফলং, গোয়াইনঘাটসহ আরও কয়েকটি স্থানে সাহসিকতার সঙ্গে যুদ্ধ করেন। ২৩ অক্টোবর নিয়মিত মুক্তিবাহিনীর তৃতীয় ইস্ট বেঙ্গল রেজিমেন্ট গোয়াইনঘাটে পাকিস্তান সেনাবাহিনীর অবস্থানে আক্রমণ করে। এই আক্রমণে ৫ নম্বর সেক্টরের মুক্তিযোদ্ধারাও সহযোগী হিসেবে অংশ নেন। কয়েক দিন ধরে সেখানে যুদ্ধ চলে। এ যুদ্ধের কিছুদিন আগে মো. আবদুল গণি একদল মুক্তিযোদ্ধাকে সঙ্গে নিয়ে রাতের অন্ধকারে ভারত থেকে বাংলাদেশের ভেতরে এসে গোয়াইনঘাটের ভাঙা সেতুতে অবস্থানরত পাকিস্তানি সেনাদের ওপর আক্রমণ করে তাদের ব্যাপক ক্ষয়ক্ষতি করতে সক্ষম হন। এই যুদ্ধে মুক্তিযোদ্ধাদের কোনো ক্ষয়ক্ষতি হয়নি। যুদ্ধের পর তাঁরা মো. আবদুল গণির নেতৃত্বে নিরাপদে ভারতের ক্যাম্পে ফিরে যান।
১৯৭১ সালে সিলেট জেলার জৈন্তাপুর উপজেলার অন্তর্গত তামাবিলের ভারত-বাংলাদেশ সীমান্তে ক্ষিপ্রগতিতে পাকিস্তান সেনাবাহিনীর অবস্থানে আক্রমণ চালায় একদল মুক্তিযোদ্ধা। তাঁরা কয়েকটি দলে বিভক্ত ছিলেন। একটি ক্ষুদ্র দলের নেতৃত্বে ছিলেন মো. আবদুল গণি। মুহূর্তেই শুরু হয়ে গেল তুমুল যুদ্ধ। প্রচণ্ড আক্রমণে দিশেহারা পাকিস্তানি সেনারা ক্যাম্প ছেড়ে পালাতে শুরু করল। কয়েক ঘণ্টা যুদ্ধের পর মুক্তিবাহিনীর দখলে এল পাকিস্তান সেনাবাহিনীর অগ্রবর্তী ঘাঁটি। 
তামাবিলের ওপর দিয়ে সিলেট-তামাবিল-ডাউকি-শিলং সড়ক। ভারতের আসাম, মেঘালয়, মণিপুর, নাগাল্যান্ড, মিজোরামের সঙ্গে স্থলপথে ব্যবসা-বাণিজ্য ও যাতায়াতের যোগাযোগের মাধ্যম ওই সড়কপথ। মুক্তিযুদ্ধ শুরু হলে বৃহত্তর সিলেট অঞ্চলের এক দল মুক্তিযোদ্ধা প্রতিরোধযুদ্ধ শেষে সমবেত হন তামাবিলে। ১ মে পাকিস্তান সেনাবাহিনী আকস্মিকভাবে তামাবিলে আক্রমণ করে। মুক্তিযোদ্ধারা বিপুল বিক্রমে প্রতিরোধের চেষ্টা করেও ব্যর্থ হন। পাকিস্তানি সেনারা তামাবিল দখল করে নেয়। মুক্তিযোদ্ধারা সীমান্ত অতিক্রম করে ভারতে অবস্থান নেন। কয়েকদিন পর ৫ মে মুক্তিযোদ্ধারা সংগঠিত হয়ে তামাবিলে পাকিস্তানি সেনাবাহিনীর অবস্থানে আক্রমণ চালান। মুক্তিযোদ্ধারা অধিকাংশই ছিলেন ইপিআর সদস্য। এই আক্রমণে সার্বিক নেতৃত্ব দেন ক্যাপ্টেন মোতালিব, সুবেদার মেজর বি আর চৌধুরী, সুবেদার মজিবুর রহমান। একটি দলের নেতৃত্ব দেন মো. আবদুল গণি। সেদিন মুক্তিযোদ্ধাদের প্রচণ্ড আক্রমণে পাকিস্তানি সেনারা দিশেহারা হয়ে পড়ে। অসংখ্য পাকিস্তানি সেনা হতাহত হয়। এরপর পাকিস্তানি সেনারা তামাবিল থেকে পালিয়ে যায়। ওই যুদ্ধে মো. আবদুল গণি যথেষ্ট সাহস ও বীরত্বের পরিচয় দেন। মুক্তিযোদ্ধারা তামাবিল দখল করেন। অনেক দিন তামাবিল তাঁদের দখলেই ছিল।
হাবিবুর রহমান (দ্ব্যর্থতা নিরসন)
হাবিবুর রহমান নামটি নিম্নের ব্যক্তিবর্গকে নির্দেশ করতে পারে:
বেসরকারি শিক্ষক নিবন্ধন ও প্রত্যয়ন কর্তৃপক্ষ
বেসরকারি শিক্ষক নিবন্ধন ও প্রত্যয়ন কর্তৃপক্ষ (সংক্ষেপে এনটিআরসিএ নামে বেশি পরিচিত) হল বাংলাদেশ সরকারের শিক্ষা মন্ত্রণালয়ের অধীন একটি স্বায়ত্তশাসিত প্রতিষ্ঠান। এ প্রতিষ্ঠানের কাজ হল দেশের প্রায় ৩৩,০০০ (তেত্রিশ হাজার) বেসরকারি শিক্ষা প্রতিষ্ঠানসমূহে যোগ্য শিক্ষক নিয়োগ নিশ্চিত করা। এনটিআরসিএ ২০০৫ সালের বেসরকারি শিক্ষক নিবন্ধন ও প্রত্যয়ন কর্তৃপক্ষ আইনের (১৫ ফেব্রুয়ারি প্রকাশিত ২০০৫ সালের ১নং আইন) দ্বারা প্রতিষ্ঠিত হয়। এর সদরদপ্তর ঢাকার রমনাতে এবং বর্তমান চেয়ারম্যান হলেন এস.এম. আশফাক হুসেন।
এনটিআরসিএ একটি স্বায়ত্তশাসিত প্রতিষ্ঠান, এর পরিচালনা দায়িত্ব ও ক্ষমতা এর নির্বাহী বোর্ডে উপর ন্যাস্ত। বোর্ডের প্রধান একজন চেয়ারম্যান থাকেন। আইন অনুসারে চেয়ারম্যানকে প্রতি তিন মাসে অত্যন্ত একটি বোর্ড সভার আয়োজন করতে হয়। নির্বাহী বোর্ড একজন চেয়ারম্যান (সচিব বা যুগ্ম সচিব পদমর্যাদার অথবা বিশ্ববিদ্যালয়ের অধ্যাপক পর্যায়ে প্রবীণ শিক্ষাবিদ) ও ১০ জন সদস্য নিয়ে গঠিত। চেয়ারম্যান ও তিনজন সদস্য সরকারিভাবে নিয়োগকৃত নির্দিষ্ট মেয়াদের স্থায়ী কর্মকর্তা এবং অন্য সাতজন সদস্য অবৈতনিক সদস্য। সদস্য নিম্নরূপঃযে সকল কর্মকাণ্ড পরিচালনার জন্য এনটিআরসিএ প্রতিষ্ঠিত হয়েছে তা নিম্নরূপঃ
এনটিআরসিএ শিক্ষক নিয়োগ প্রত্যাশীদের যোগ্যতা যাচাইয়ের জন্য পরীক্ষার আয়োজন করে। এ পরীক্ষা তিনটি ধাপে সম্পন্ন হয়। প্রথম ধাপে, এক ঘণ্টার ১০০ নম্বরের প্রিলিমিনারি পরীক্ষা। দ্বিতীয় ধাপে, প্রথম ধাপে উত্তীর্ণ প্রার্থীদের অনলাইনে পূরণ করা আবেদনপত্রের প্রিণ্ট কপি ও সাথে শিক্ষাগত যোগ্যতার সনদসহ অন্যান্য কাগজপত্র এনটিআরসিএ অফিসে জমা দিতে হবে। সনদপত্র যাচাই-বাছাই করার পর যোগ্য প্রার্থীদের লিখিত পরীক্ষা হয়। তৃতীয় ধাপে, লিখিত পরীক্ষায় উর্ত্তীণ প্রার্থীদের মৌখিক বা ভাইবা পরীক্ষা হয়।
দ্য বাই বাই ম্যান
দ্য বাই বাই ম্যান ২০১৭ সালে মুক্তিপ্রাপ্ত একটি মার্কিন অতিপ্রাকৃত হরর চলচ্চিত্র। এটি পরিচালনা করেছেন স্টেসি টাইটেল আর এর গল্প লিখেছেন জোনাথন পেনার। গল্পটি রবার্ট ড্যামন শ্নেক রচিত "দ্য প্রেসিডেন্ট'স ভ্যাম্পায়ার" নামক বইয়ের "দ্য ব্রীজ টু বডি আইল্যান্ড" শীর্ষক অধ্যায়ের উপর ভিত্তি করে লেখা হয়েছে। চলচ্চিত্রটিতে অভিনয় করেছেন ডগলাস স্মিথ, লুসিয়েন ল্যাভিসকাউন্ট, ক্রেসিডা বোনাস, ডগ জোন্স, ক্যারি-অ্যানে মস, ফ্যায়ি ডোনাওয়ে ও জেনা ক্যানেল।
চলচ্চিত্রটির ধারণকার্য শুরু হয় ২০১৫ সালের ২ নভেম্বর ওহাইওর ক্লেভিল্যান্ডে। অত:পর ২০১৭ সালের ১৩ জানুয়ারি এসটিএক্স এন্টারটেইনমেন্ট এটি মার্কিন যুক্তরাষ্ট্রে মুক্তি দেয়। মুক্তি পাবার পর এটি মূলত নেতিবাচক প্রতিক্রিয়া লাভ করে। চলচ্চিত্রটি নির্মাণে ব্যয় হয়েছে ৭৪ লক্ষ মার্কিন ডলার আর এটি আয় করেছে ২ কোটি ৪৬ লক্ষ মার্কিন ডলার।
লিডা (পুরাণ)
গ্রিক পুরাণ অনুসারে লিডা (/ˈliːdə, ˈleɪ-/; Greek: Λήδα [lɛ͜ɛ́da͜a]) ছিলেন আয়েতোলিয়ান রাজা থেস্তিয়াসের কন্যা এবং স্পার্টার রাজা তাইন্দারেউসের স্ত্রী। তার কাহিনী রেনেসাঁর জনপ্রিয় মোটিফ এবং পরবর্তীতে চিত্র লিডা অ্যান্ড দ্য সোয়ান  এর জন্ম দেয়। তিনি হেলেন (Ἑλένη), ক্লাইমেনেস্ত্রা (Κλυταιμνήστρα), এবং ক্যাস্টর ও পোলাক্স (Κάστωρ καὶ Πολυδεύκης) এর মা ছিলেন
জিউস লিডার প্রশংসক ছিলেন, তিনি লিডাকে মরাল রূপে আকর্ষিত করেছিলেন। তিনি মরাল হয়ে ঈগলের থেকে আশ্রয় খোঁজার ছলে লিডার বাহুতে লুটিয়ে পড়েন। যে রাতে জিউস লিডার সাথে মিলিত হন সেই রাতে তাইন্দারেউসও লিডার সাথে মিলিত হন, ফলে লিডা দুইটি ডিম প্রসব করেন। একটি থেকে হেলেন এবং ক্লাইমেনেস্ত্রা জন্ম নেন অপরটি থেকে জন্ম নেন ক্যাস্টর এবং পোলাক্স। এই চার জনের মধ্যে কে জিউসের সন্তান ার কে তাইন্দারেউসের সন্তান তা কোথাও পরিষ্কার ভাবে উল্লেখিত হয়নি। এমনকি কোন সন্তান মরণশীল বা অমর, মানুষ বা অর্ধ-দৈব টাও কোথাও বলা হয়নি। তবে  কোন কোন জায়গায় ক্যাস্টর এবং পোলাক্সকে অমর বলা হয় আবার কোন কোন জায়গায় শুধু পোলাক্সকেই অমর বলা হয়। আবার এটাও সবসময় বলা হয় যে, হেলেন জিউসের কন্যা।
তাইন্দারেউসের ঔরসে লিডার আরও তিনটি কন্যা ছিলঃ তিমান্দ্রা (Τιμάνδρα), ফোয়েবে (Φοίβη), এবং ফিলোনি (Φιλονόη)।
হোমারের ইলিয়াদে হেলেন যখন ট্রয়ের দেয়াল থেকে নিচে তাকিয়ে আকিয়ানদের দেখছিলেন তখন তিনি ভাবছিলেন তার ভাইয়েরা কোথায়। কথক জানান যে ততক্ষণে তারা দুজনই মৃত্যুবরণ করেছেন এবং তাদেরকে তাদের মাতৃভূমি লাসেডিমনে সমাহিত করা হয়েছে। এভাবে হোমার জানা যে তার দুজনই মরণশীল ছিলেন।
অন্য এক উৎস থেকে জানা যায় হেলেনের মা ছিলেন নেমেসিস (Νέμεσις), এবং তিনিও জিউসের মরাল রূপের সাথে মিলনের ফলে হেলেনকে গর্ভে ধারণ করেন। এক রাখাল তার প্রসবকৃত ডিম কুড়িয়ে পায় এবং তা লিডাকে দেয়। লিডা সেই ডিম একটি  সিন্দুকে রেখে ফোটায়, যখন হেলেনের জন্ম হয় তখন তাকে নিজের সন্তান হিসেবে গ্রহণ করে। জিউস হেলেনের জন্মকে স্মরণীয় করে রাখতে আকাশে একটি মরাল আকৃতির তারকামণ্ডলী সৃষ্টি করেন, যার নাম সিগনাস (Κύκνος)।
"লিডা এবং মরাল" ও "লিডা এবং ডিম" প্রাচীন চারুকলার ক্ষেত্রে এক বিশেষ অনুপ্রেরণা ছিল। পরবর্তী কালেও এটি উৎসাহের একটি বিশেষ উৎস হিসেবে গণ্য হয়েছে। এই কাহিনীই উইলিয়াম বাটলার ইয়েটস  এর কবিতা  Leda and the Swan বিষয়বস্তু।
তাইন্দারেউস
গ্রিক পুরাণ মতে তাইন্দারেউস  ( ) ছিলেন একজন স্পার্টান রাজা, তার পিতা ওয়েবালুস (বা পেরিয়েরেস) এবং মাতা গর্গোফোন (বা বাতিয়া), লিডার স্বামী, ক্যাস্টর, ক্লাইমেনেস্ত্রা, তিমান্দ্রা, ফোয়েবে ফিলোনের পিতা এবং ট্রয়ের হেলেন এবং পোলাক্সের সৎ পিতা।
তাইন্দারেউসের হিপ্পোকুন নামের এক ভাই ছিল, যে তার কাছ থেকে ক্ষমতা ছিনিয়ে তাঁকে নির্বাসিত করেছিল। তিনি হেরাক্লেসের সাহায্যে পুনরায় সিংহাসন আরোহণ করেন। এই হেরাক্লেস হিপ্পোকুন এবং তার পুত্রদের হত্যা করেন। তাইন্দারেউসের আরেক ভাইয়ের নাম ইকারিয়াস, তিনি পেনেলোপের পিতা।
তাইন্দারেউসের স্ত্রী লিডা জিউসের দ্বারা আকর্ষিত হয়েছিলেন, যিনি নিজেকে মরালের ছদ্মবেশে সজ্জিত করেছিলেন। তিনি দুইটি ডিম প্রসব করেন, যার প্রত্যেকটি থেকে দুইটি করে শিশু জন্ম নেয়।
যখন থিয়েস্তেস মাইসিনির ক্ষমতা দখল করেন তখন মাইসিনির দুই নির্বাসিত রাজকুমার আগামেমনন এবং মেনেলাউস স্পার্টায় আশ্রয় নিয়েছিলেন এবং বেশ কয়েক বছর সেখানেই ছিলেন। একসময় রাজকুমারদ্বয় তাইন্দেরাসের দুই মেয়েকে বিয়ে করেন।
হেলেন ছিলেন পৃথিবীর সবচেয়ে সুন্দরী রমণী। যখন তিনি বিবাহযোগ্যা হলেন তখন অনেক গ্রিক রাজা এবং রাজকুমার তাঁকে বিয়ের প্রস্তাব পাঠান। তাদের মধ্যে ছিলেন ওডিসিউস, আজ্যাক্স দ্য গ্রেট, দায়োমিদেস, ইডোমেনিউস এবং মেনেলাউস ও আগামেমনন। এদের মধ্যে ওডিসিউস ছাড়া বাকি সকলে বহুমূল্যবান উপহারসামগ্রী নিয়ে এসেছিলেন সাথে করে। হেলেনের প্রিয়পাত্র ছিলেন মেনেলাউস, যিনি নিজে আসেননি। তার ভাই আগামেমনন এসেছিল তার পক্ষ থেকে এবং আগামেমনন নিজে হেলেনের সৎ বোন ক্লাইমেনেস্ত্রাকে বিয়ে করেন।
তাইন্দারেউস পাণিপ্রার্থীদের আনা কোন উপহার স্বীকারও করতে চাচ্ছিলেন না, আবার তাদের ফিরিয়েও দিতে চাচ্ছিলেন না। ওডিসিউস তার এই সমস্যার সমাধান করে দেওয়ার প্রস্তাব দেন পেনেলোপেকে বিয়ে করার শর্তে। তাইন্দারেউস তৎক্ষণাৎ তার প্রস্তাবে রাজি হয়ে যান। ওডিসিউস এই বুদ্ধি দেন যে, সকল পাণিপ্রার্থীদের সিদ্ধান্ত গ্রহণের আগে শপথ করানো হোক যে, তাদের মধ্যে যে নির্বাচিত বরের বিরুদ্ধে যাবে সবাই তাকে প্রতিরোধ করে বরকে সমর্থন জানাবে। এই পরিকল্পনা কাজে লাগে এবং হেলেনের বিয়ে নির্বিঘ্নে মেনেলাউসের সাথে সম্পন্ন হয়। পরবর্তীতে তাইন্দারেউস মেয়ের জামাইয়ের জন্য অবসর গ্রহণ করেন এবং মেনেলাউস রাজা হন।
কিছু বছর পর প্যারিস নামের এক ট্রোজান রাজকুমার হেলেনকে বিয়ে করতে আসে যাকে আফ্রোদিতি হেলেনকে দেওয়ার প্রতিজ্ঞা করেছিলেন। হেলেন মেনেলাউস এবং নিজ ৯ বছর বয়সী মেয়ে হারমাইওনিকে ফেলে প্যারিসের সাথে ট্রয় চলে যান, হয়তো হেলেন তাঁকে ভালোবেসে ফেলেছিলেন, হয়তো প্যারিস হেলেনকে অপহরণ করেছিল। মেনেলাউস হেলেনের পাণিপ্রার্থীদের তাদের প্রতিজ্ঞার কথা মনে করিয়ে একত্র করেন হেলেনকে উদ্ধার করতে। শুরু হয় ট্রোজান যুদ্ধ।
ইউরিপিদেসের ওরেস্তেস অনুসারে, তাইন্দারেউস মেনেলাউসের ফিরে আসা পর্যন্ত বেঁচে ছিলেন এবং নিজের নাতি ওরেস্তেসকে মাতৃহত্যার দায়ে মৃত্যুদণ্ড দেওয়ার ব্যবস্থা করছিলেন। আবার কিছু কিছু জায়গায় দেখা যায় তিনি ট্রোজান যুদ্ধ চলাকালীন সময়ে মৃত্যুবরণ করেন।
জেমিনি ৮
জেমিনি ৮ (officially Gemini VIII) হল নাসার জেমিনি প্রোজেক্টের ষষ্ঠ মনুষ্যবাহী মহাকাশ অভিযান ৷ এই অভিযানে প্রথম ডকিংসহ দুইটি মহাকাশযান অরবিটে পরিচালনা করা হয়, কিন্তু প্রথমটার মহাকাশে সিস্টেম ফেইলর ঘটে যার কারণে মহাকাশযাত্রীদের জীবন সংকটে পড়ে এবং জরুরী ভিত্তিতে মহাকাশ অভিযান সমাপ্তি ঘোষণা করা হয় ৷ যাত্রীরা নিরাপদে পৃথিবীতে ফিরে আসেন ৷ এমন ঘটনা অ্যাপোলো ১৩ এর সময়ও ঘটেছিল ৷ এটা ছিল বারোতম মহাকাশযান ও সমগ্র মহাকাশ অভিযান এর মধ্যে(এক্স-১৫ সহ) বাইশতম মহাকাশ অভিযান। কমান্ড পাইলট নীল আর্মস্ট্রং এর অভিযানকে বিশেষভাবে চিহ্নিত করা হয় কারন এটা ছিল ২য় বার যখন কোন ইউএস সিভিলিওন মহাকাশে যাত্রা করলো । আর্মস্ট্রং ১৯৬০ সালে "ইউএস স্টেটস নাভাল রিজার্ভ" থেকে পদত্যাগ করেন । সোভিয়েত ইউনিয়ন থেকে প্রথম সিভিলিওন হিসেবে ভ্যালেন্টিনা তেরেস্কভা জুন ১৬, ১৯৬৩ সালে ভস্টক-৬ মহাকাশযানে মহাকাশ যাত্রা করেন ।
মার্চ ১৬, ১৯৬৬
"জেমিনি ৮" মূলত তিনদিনের অভিযান ছিল । মহাকাশযান নিক্ষেপের পর কক্ষপথে, যখন এটি চতুর্থবারের মত কক্ষপথে ঘুরছে তখন নিদ্দির্ষ্ট মিলনস্থানে পৌছায় এবং অ্যজেনা টারগেট যানের সাথে ডকিং সংযোগ ঘটানো হয় ৷ অ্যজেনা টার্গেট যানটি জিমিনি ৮ এর পূর্বেই নিক্ষিপ্ত হয় যা বৃত্তাকার কক্ষপথে ছিল ৷ মহাকাশবিজ্ঞানের ইতিহাসে এটা ছিল প্রথম ডকিং ৷ চারটি আলাদা ডকিং পরিকল্পনা করা হয়েছিল ৷ প্রথমবারের মত ডকিং অবস্থায় , পাইলট ডেভিড স্কট প্রায় দুইঘন্টা দশ মিনিট (এক্সট্রা ভেকুলার অ্যাকটিভিটি) (ইভিএ) উচ্চাশার সাথে নিয়ন্ত্রণ করেন ৷ এর পুর্বে এডওয়ার্ড হিগিনস্ হোয়াইট সর্বপ্রথম ১৯৬৫ জিমিনি ৪ অভিযানে মহাকাশে চলাফেরা করেন ৷
পাঁচ মাস পূর্বেই , নাসা জিমিনি ৬ অভিযানে অ্যজেনা টারগেট যান নিক্ষেপ করে ৷ কিন্তু অ্যাজেনা টার্গেট যানটিতে যান্ত্রিক গোলযোগের কারণে এটা নিক্ষেপের জন্য অন্য কার্যদিন ঘোষণা করা হয় ৷ জিমিনি ৮ অভিযানে যানটি খুব সুন্দরভাবে কাজ করে ৷ অ্যজেনা যানটি নিজেনিজেই ২৯৮ কি.মি বৃত্তাকার পথে ঘোরে ও ডকিংয়ের জন্য নিদ্দির্ষ্ট স্থানে অবস্থান করে ৷ জিমিনি মহাকাশযানটি ১৬০ বাই ২৭২ অরবিটে নিক্ষিপ্ত হয়েছিল মার্চ ১৬, ১৯৬৬ সালে ৷
শ্রী ভেঙ্কটেশ্বর জুওলজিক্যাল পার্ক
শ্রী ভেঙ্কটেশ্বর জুওলজিক্যাল পার্ক ভারতের অন্ধ্রপ্রদেশ রাজ্যের তিরুপতি শহরে অবস্থিত একটি জুওলজিক্যাল পার্ক।
এই জুওলজিক্যাল পার্কটি ১৯৮৭ খ্রিস্টাব্দের ২৯ সেপ্টেম্বর স্থাপিত হয়। এটি ৫৫৩২ একর (২২ বর্গকিমি) স্থান জুড়ে অবস্থিত। এটি এশিয়া মহাদেশের দ্বিতীয় বৃহত্তম জুওলজিক্যাল পার্ক।
হিপ্পোকুন
গ্রিক পুরাণে হিপ্পোকুন (; ) নামের কয়েকটি চরিত্র দেখা যায়:
হিপ্পোকুনের ছেলেদের নাম ছিল লাইকন, আলকিনাউস, ডোরিক্লেউস, স্কিউস, এনারোফোরাস, ইউরাইতাস, বুকোলাস, ইউতেইকেস, লাইসিথাস, হিপ্পোথুয়াস, তেব্রাস, হিপ্পোকোরাইস্তেস, আলসিমাস, ডোরসিউস, সেব্রাস, ইউমিদেস, এনিসিমাস, আলকোন এবং লিউসিপ্পাস (শেষের তিনজন ক্যালিডোনিয়ান শিকারিদের মধ্যে ছিলেন)। ডিওডোরাস সিকুলাস বলেন তারা বিশ ভাই ছিল, কিন্তু তিনি তাদের নাম বলেননি।
কর্নেল নীলাদ্রি সরকার
কর্নেল নীলাদ্রি সরকার একটি জনপ্রিয় বাংলা সাহিত্যের গোয়েন্দা চরিত্র যার স্রষ্টা বাঙালি সাহিত্যিক সৈয়দ মুস্তাফা সিরাজ।
প্রথমে সিরাজ চরিত্রটি প্রাপ্তবয়স্কদের জন্যে সৃষ্টি করলেও পরে কিশোরদের জন্যেও প্রচুর কর্নেল কাহিনী লেখেন। প্রথম কর্নেল কাহিনী ১৯৭০ সালে অমৃত পত্রিকায় বের হয়। সেটির নাম ছিল "ছায়া পড়ে"। আনন্দমেলা পত্রিকায় কিশোরদের কর্নেল কাহিনী প্রকাশিত হয়। এরপরে নবকল্লোল, কিশোর ভারতী, শুকতারা ইত্যাদি পত্রিকায় তার গল্প নিয়মিত প্রকাশ হতো। কর্নেলের আত্মকথা 'কর্নেলের জার্নাল থেকে' নামে কাহিনীগুলিও গোয়েন্দা গল্প। পাহাড় জঙ্গলে পাখি ও গাছপালার সন্ধানে তিনি বিভিন্ন জায়গায় যান। তাঁর অন্যতম সঙ্গী সাংবাদিক জয়ন্ত। জয়ন্ত বহু ক্ষেত্রে কর্নেলের সঙ্গী হয়। তার কর্মক্ষেত্র দৈনিক সত্যসেবক পত্রিকা। কর্নেলের অন্যতম ভক্ত গোয়েন্দা হালদারমশাই। যার আসল নাম কৃতান্ত কুমার হালদার। তিনি হঠকারী প্রকৃতির মানুষ। বাঙাল ভাষায় কথা বলেন। পুলিশের চাকরি থেকে অবসর নিয়ে গোয়েন্দা এজেন্সি খুলেছেন। প্রায়ই কর্নেলের সঙ্গী হন নানা অভিযানে। কর্নেলের আবাসস্থল কলকাতার ইলিয়ট রোড।
কর্নেল নীলাদ্রি সরকার চরিত্রটি সৈয়দ মুস্তাফা সিরাজ সৃষ্টি করেছিলেন একজন প্রকৃতিপ্রেমিক হিসেবে। তিনি একজন অবসরপ্রাপ্ত সেনাবাহিনীর কর্নেল যাঁর নেশা প্রকৃতির ছবি তোলা, পাখি দেখা এবং গাছ-গাছড়ার সন্ধানে খুজে বেড়ানো। তিনি নিজেকে নেচারিস্ট হিসেবে পরিচয় দিতে ভালবাসেন। পেশায় গোয়েন্দা নন কিন্তু ইচ্ছা এবং অনিচ্ছাকৃত ভাবে রহস্যে জড়িয়ে পড়লে তার সমাধান করেন। যেহেতু তিনি সেনাবাহিনী থেকে অবসরপ্রাপ্ত অফিসার, তাই দুর্গম এলাকায় যাওয়ার মতো সহিষ্ণু শরীর আর প্রশিক্ষণ দুই-ই তাঁর আছে। ফাদার ক্রিস্টমাসের মতো চেহারা (উচ্চতা, সাদা দাড়ি, টাক), মধুর ব্যবহার, দুর্জয় সাহস, বিপুল শারীরিক শক্তি, দেশে-বিদেশে নানা ঘটনায় জড়িয়ে পড়ার ফলে ব্যবহারিক উপায়ে লব্ধ বহু ভাষায় জ্ঞান, প্রচুর পড়ার অভ্যাস, আর ছেলেমানুষি কৌতূহলও তাঁর আছে। কর্নেল একজন রসিক মানুষ। তার চাকরের নাম ষষ্ঠীচরন। সে কর্নেলকে বাবামশাই বলে সম্বোধন করে। কর্নেল কফি খেতে ভালবাসেন।
বাংলাদেশের স্বাদুপানির মাছের তালিকা
বাংলাদেশে স্বাদু পানির মৎস্য প্রজাতিসমূহের বিজ্ঞানভিত্তিক গবেষণা শুরু হয় ১৮২২ সালে। ২০০৫ সালে এ. কে. আতাউর রহমান বাংলাদেশের স্বাদুপানির মাছকে ৫৫টি পরিবারের অধীনে ১৫৪ গণের ২৬৫টি প্রজাতিকে তালিকাভুক্ত করেছিলেন যার ভেতরে কয়েক প্রজাতির সামুদ্রিক মাছও ছিলো। সর্বশেষ বাংলাদেশ এশিয়াটিক সোসাইটি কর্তৃক প্রকাশিত "বাংলাদেশ উদ্ভিদ ও প্রাণী জ্ঞানকোষ"-এর ২৩ নং খণ্ডে ১৭টি বর্গের অধীন ৬১টি পরিবারের ২৫১টি প্রজাতিকে স্বাদুপানির মাছ হিসেবে উল্লেখ করা হয়েছে। নিম্নে উক্ত ২৫১টি প্রজাতি এবং বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের ২টি সংরক্ষিত প্রজাতিসহ মোট ২৫৩টি প্রজাতির স্বাদুপানির মাছের তালিকা প্রদান করা হলো।
দীপক চ্যাটার্জী (গোয়েন্দা)
দীপক চ্যাটার্জী বাংলা সাহিত্যের একটি জনপ্রিয় কাল্পনিক গোয়েন্দা চরিত্র যার স্রষ্টা সমরেন্দ্রনাথ পান্ডে ওরফে শ্রী স্বপনকুমার।
পঞ্চাশের দশকে শুরু হওয়া, শ্রী স্বপনকুমার লিখিত দীপক চ্যাটার্জীর গোয়েন্দা সিরিজ তৎকালীন পাঠক মহলে অত্যন্ত জনপ্রিয়তা ও সাফল্য পেয়েছিল। বাংলা সাহিত্যে গোয়েন্দা চরিত্রগুলির অন্যতম দীপক সাধারনভাবে বাংলা গোয়েন্দা কাহিনীর জগতে অকুলীন ও পাল্প ফিকশন হিসেবে খ্যাত। যদিও তিন, চার দশক ধরে দীপকের কাহিনীর বই বাজারে তীব্র চাহিদা হয়। বটতলার বই হিসেবে খ্যাত হলেও জনপ্রিয়তা এবং বিক্রিতে দীপক চ্যাটার্জী সবার উপরে ছিলেন। তার সহকারীর নাম রতনলাল। তার শত্রুরা ছিল ড্রাগন, কালো নেকড়ে, মিসট্রিম্যান, কেউ আবার বাজপাখি। দীপককে অনেক জায়গায় প্রায় হাস্যকরভাবে অতিমানবের আকার দিয়েছেন লেখক, সে সবরকম প্রতিকূল পরিস্থিতি ও বিপদের জাল কেটে বেরিয়ে আসে এবং অপরাধীকে পরাস্ত করে। দীপক অন্ধকারে লক্ষ্যভেদে, যুযুৎসু, তলোয়ার চালনায়, ছদ্মবেশ নিতে সিদ্ধহস্ত। এই বর্ণনায় নানা অবাস্তব তথ্য ও ফাঁক থাকা সত্বেও গল্পগুলি পাঠকদের কাছে গ্রহনযোগ্য হয়েছিল।
দীপক চ্যাটার্জী নামক গোয়েন্দার সৃষ্টিকর্তার আসল নাম সমরেন্দ্র নাথ পাণ্ডে বা এস এন পান্ডে। তিনি আর জি কর ন্যাশনাল মেডিকেল কলেজ ও হাসপাতালে ডাক্তারি পড়তেন। এস এন পান্ডের নামে চিকিৎসা বিদ্যার ওপরেও বই আছে একাধিক। স্বপনকুমার নামে এই রহস্য-রোমাঞ্চ কাহিনীগুলি তিনি লিখতেন। আবার তিনি শ্রীভৃগু নামেও জ্যোতিষ মহলে খ্যাত ছিলেন।
দীপক গোয়েন্দার 'বাজপাখি সিরিজ', 'রহস্য কুহেলিকা সিরিজ’ ‘ক্রাইম ওয়ার্ল্ড সিরিজ’, 'কালরুদ্র সিরিজ', 'রাজেশ সিরিজ', 'ড্রাগন সিরিজ’ 'বিশ্বচক্র সিরিজ' আর ‘কালনাগিনী সিরিজ' ইত্যাদি নিয়ে প্রায় ২০ টি সিরিজে বের হয়। কোনো কোনো সিরিজে একশোর কাছাকাছি গোয়েন্দা কাহিনী লেখেন স্বপনকুমার এই গোয়েন্দাকে নিয়ে।আপার চিত্‍পুর রোডে অবস্থিত প্রকাশক জেনারেল লাইব্রেরির কৃষ্ণচন্দ্র গুপ্ত ( কলেজ স্ট্রিট বইপাড়ায় কেষ্টবাবু নামে খ্যাত ছিলেন) প্রকাশ করেন গোয়েন্দা নায়ক দীপক চ্যাটার্জির সিরিজ৷ প্রকাশিত হতো ছোট চটি বই আকারে প্রতিমাসে একটা করে, দাম ছিল সস্তা, মাত্র চল্লিশ পয়সা৷ দেব সাহিত্য কুটির, মহেশ পাবলিকেশন, আদিত্য পাবলিকেশন থেকেও তার বই প্রকাশিত হয়েছে। কাহিনীর অনেক জায়গাই বর্নিত হয় দেশে বা বিদেশে। রেঙ্গুন সহ বার্মাদেশের বিভিন্ন জায়গা বারংবার ঘুরে ফিরে এসেছে দীপকের সিরিজে। বইগুলির প্রচ্ছদ অংকন কর‍তেন বিখ্যাত কমিকস চিত্রকর ও কার্টুনিস্ট নারায়ণ দেবনাথ।
অরুণোদয় সিং
অরুণোদয় সিং (জন্ম: ১৭ ফেব্রুয়ারি, ১৯৮৩) হলেন একজন ভারতীয় চলচ্চিত্র অভিনেতা। তার প্রথম অভিনীত সিনেমা ছিল সিকান্দার ২০০৯ সালে মুক্তি পায়। এর অরুণোদয় কে  সুধীর মিশ্র'র ইয়েহ শালী জিন্দেগী (২০১১), পূজা ভাট"র জিসম ২ (২০০২), ডেভিড ধাওয়ান'র ম্যায় তেরা হিরো(২০১৪), মহেঞ্জোদারো (২০১৬) এবং থ্রিলার ফিল্ম পিজা তে দেখা গেছে।
অরুণোদয় ১৯৮৩ সালের ১৭ ফেব্রুয়ারি জন্মগ্রহণ করেন ভারতের মধ্যপ্রদেশ রাজ্যের সিধি জেলার চুরহাতে। তারা প্রপিতামহ অর্জুন সিং ছিলেন ভারতীয় রাজনীতিবিদ এবং মধ্য প্রদেশের মুখ্যমন্ত্রী।
২০০৯ সালে সিকান্দারে অভিনয়ের মাধ্যমে অরুনোদয়ের চলচ্চিত্র জীবন শুরু হয়।
দিনো মোরিয়া
দিনো মোরিয়া (জন্ম: ৯ ডিসেম্বর, ১৯৭৫) হলেন একজন ভারতীয় মডেল ও অভিনেতা, যিনি বলিউড চলচ্চিত্রে অভিনয় করেন।
১৯৯৬ থেকে ২০০২ সাল পর্যন্ত মোরিয়া অভিনেত্রী বিপাশা বসুর সংগে সম্পর্কে আবদ্ধ ছিলেন।
দিনো মোরিয়া ভারতের ব্যাংগালরে জন্মগ্রহণ করেন, তার পিতা ইতালিয় এবং মা ভারতীয়। তিন ভাইয়ের মধ্যে তিনি মেজো। তার বড় ভাইয়ের নাম নিকোলো মরিয়া এবং ছোট ভাইয়ের নাম সান্তিনো মোরিয়া। তার পরিবার ১৯৯৬ সালে কর্ণাটকের ব্যাংগালরে চলে আসে। প্রথমদিকে তিনি ব্যাঙ্গালোরের ব্যাঙ্গালোর সামরিক বিদ্যালয়ে অধ্যায়ন করেন। ব্যাঙ্গালোরের সেন্ট জোসেফ কলেজ থেকে স্নাতক হন। তিনি ক্লারেন্স হাই স্কুলেও পড়াশুনা করেন। ফ্যাশন কোম্পানীতে মডেল হিসেবে কাজ করার পরে তিনি নজড় কাড়েন এবং চলচ্চিত্রে অভিনয়ের প্রস্তাব পান।
মোরিয়া একজন সুপার মডেল এবং তিনি টিভি সিরিজ ক্যাপ্টেন ভ্যম এ নবাগত হিসেবে অভিনয় শুরু করেন। তার প্রথম অভিনীত প্রথম চলচ্চিত্র পেয়ার মে কাভি কাভি। তার বিপরীতে অভিনয় করেন রিনকি খান্না। চলচ্চিত্রটি ব্যবসাসফল হয়নি। তবে তার অভিনীত উল্লেখযোগ্য চলচ্চিত্র রাজিভ মেননের তামিল চলচ্চিত্র কন্ডুকোন্ডেইন কন্ডুকন্ডেইন, ২০০২ এর হরর ফিল্ম রাজ এবং থ্রিলার গুনাহ। তার অন্যান্য চলচ্চিত্রের মধ্যে আছে বাজ: এ বার্ড ইন ডেঞ্জার, শসসসস..., রক্ত এবং এসিড ফ্যাক্টরি। ২০১০ সালের রিয়েলিটি শো খাতোরো কি খিলাড়ি তে তিনি প্রতিযোগী হিসেবে অংশ নেন।
ট্রাক রপ্তানি অনুযায়ী দেশের তালিকা
নিচের তালিকাটি হচ্ছে ট্রাক রপ্তানিকারক দেশ গুলোর তালিকা। তথ্যটি ২০১২ এর। অর্থের পরিমাণ মার্কিন ডলার-এ দেখানো হলো। তথ্যটি দি অবজারভেটরি অফ ইকোনমিক কমপ্লেক্সিটি কর্তৃক প্রদত্ত। সম্প্রতি সেরা বিশটি দেশ তালিকায় রয়েছে৷
atlas.media.mit.edu - অভজারভেটরী অফ ইকোনমিক কমপ্লেক্সিটি - যেসব দেশ ট্রাক রপ্তানি করে। (২০১২)
আন্দামান শ্যামাপাখি
আন্দামান শ্যামাপাখি ("Copsychus albiventris") হল মাসসিকাপিডি পরিবারের একটি পাখি প্রজাতি। এটি আন্দামান দ্বীপপুঞ্জের একটি এনডেমিক (স্থানীয়) পাখি। পূর্বে একে ধলাকোমর শ্যামার উপপ্রজাতি হিসাবে গণ্য করা হত।
এদের প্রাকৃতিক বাসস্থান হল ক্রান্তীয় ও উপক্রান্তীয় শুষ্ক বনাঞ্চল অথবা আর্দ্র নিম্নভূমি অঞ্চল।
দেইদামেইয়া (গ্রিক পুরাণ)
গ্রিক পুরাণে দেইদামেইয়া () ছিলেন স্কাইরোসের রাজা লাইকোমিদেসের কন্যা।
দেইদামেইয়া রাজা লাইকোমিদেসের সাত কন্যার মধ্যে একজন যার সাথে আকিলেস লুকিয়ে ছিলেন। এই কাহিনীর কিছু কিছু সংকলনে জানা যায় আকিলিস রাজা লাইকোমিদেসের দরবারে লুকিয়ে ছিলেন রাজকুমারীদের দাসী সেজে, তিনি পিরহা নাম নিয়ে। যদিও দেইদামেইয়া এবং আকিলিস উভয়ই আট বছরের শিশু ছিলেন, তবু তাদের মধ্যে প্রেমের সম্পর্ক গড়ে ওঠে। ওডিসিউস যখন রাজা লাইকোমিদেসের প্রাসাদে আসেন তখন তিনি আকিলিসের রহস্য সকলের সামনে উন্মোচিত করেন। আকিলিস ট্রোজান যুদ্ধে যাওয়ার সিদ্ধান্ত নেন; পিছে পড়ে থাকে ভগ্নহৃদয় এবং গর্ভবতী দেইদামেইয়া। তাদের ছেলে নিওটোলেমাস পরবর্তীতে বাবার সাথে ট্রোজান যুদ্ধে অংশ নেয় এবং ঘটনাচক্রে ওরেস্তেসের হাতে নিহত হয়। আরও জানা যায় যে নিওটোলেমাস তার মিত্র হেলেনাসের সাথে দেইদামেইয়ার বিয়ে দেয়। টলেমি হেফাইসশনের জানান দেইদামেইয়া এবং আকিলিসের আরেকটি ছেলে ছিল, ওনেইরোস, যাকে ওরেস্তেস অনিচ্ছাকৃতভাবে হত্যা করেন।
বেগম আখতার
আখতারি বাঈ ফৈজাবাদি বা বেগম আখতার (৭ অক্টোবর ১৯১৪ - ৩০ অক্টোবর ১৯৭৪) একজন স্বনামধন্য ভারতীয় গায়িকা ছিলেন যিনি হিন্দুস্তানি শাস্ত্রীয় সংগীতের গজল, দাদরা ও ঠুমরি গোত্রের গান গাইতেন।
উনি গানের জন্য সঙ্গীত নাটক অকাদেমী পুরষ্কার ও ভারত সরকার থেকে পদ্মশ্রী ও পদ্মভূষণ (মরণোত্তর) সন্মানে পুরস্কৃত হয়েছেন। উনি মল্লিকা-ই-গজল (গজল রানী) উপাধিতে ভূষিত হন।
ছাত্রাবাস
ছাত্রাবাস
শিক্ষার কোন সীমাবদ্ধ জায়গা নেই। শিক্ষার জন্য নানা জন নানা জায়গায় যান। সাধারণত শিক্ষার্থীরা শিক্ষার উদ্দেশ্যে যখন কোন জায়গায় যায় এবং তারা নির্দিষ্ট কতগুলো শর্তের মাধ্যমে নিজেরা বা অন্যের ব্যবস্থাপনায় নির্ধারিত সময় পর্যন্ত নির্দিষ্ট স্থানে একত্রে অবস্থান করে তাকে ছাত্রাবাস বলে। ছাত্রাবাস এর ইংরেজি প্রতিশব্দ হল Hall,hall,hostel । শিক্ষা প্রতিষ্ঠান কেন্দ্রীকই মূলত ছাত্রাবাস গড়ে উঠে। কিছু কিছু শিক্ষা প্রতিষ্ঠান নিজেরাই তাদের ছাত্রদের অবস্থানের সুবিধার্থে কিছু জায়গা বরাদ্ধ করে সাময়িক সময়ের জন্য। শিক্ষা প্রতিষ্ঠানের সাথে সম্পর্ক নেই এমন কতৃপক্ষও বাণিজ্যিকভাবে ছাত্রাবাস তৈরি করেন যেখানে ছাত্ররা থাকতে পারে। সরকারি ও বেসরকারী ব্যবস্থাপনায় বাংলাদেশে ছাত্রাবাস পরিচালিত হয়।
বিশ্বের বিভিন্ন দেশে বিভিন্ন রকম ব্যাখ্যা পাওয়া যায়। যুক্তরাজ্য, আয়ারল্যান্ড ও অস্ট্রেলিয়াসহ কয়েক দেশে দীর্ঘমেয়াদী বাসস্থান প্রদানের প্রতিষ্ঠান বোঝায়। ভারত, পাকিস্তান ও দক্ষিণ আফ্রিকায় ছাত্রাবাস বলতে বোর্ডিং স্কুল বা কলেজ ও বিশ্ববিদ্যালয় ছাত্রদের আবাসস্থলকে বোঝায়। বিশ্বের অন্যান্য অংশে ভ্রমণকারীদের বাসস্থান বৈশিষ্ট্য বোঝায়।
বাংলাদেশে ছাত্রাবাস সাধারণত দুই ধরণের হয়ে থাকে।
প্রতিষ্ঠান কর্তৃক পরিচালিত ছাত্রাবাস সরাসরি প্রতিষ্ঠানের নিয়ন্ত্রণে থাকে। এখানে ছাত্রের পরিবর্তনে কর্তৃপক্ষের কোন পরিবর্তন হয় না। প্রতিষ্ঠান পরিচালিত ছাত্রাবাসে তুলনামূলক সুবিধা বেশি পাওয়া যায়।
এ ক্ষেত্রে ছাত্র নিজে এর পরিচালক হতে পারে অথবা অন্য কোন ব্যক্তি পরিচালক হতে পার। এর বিশেষ বৈশিষ্ট্য হল কর্তৃপক্ষ পরিবর্তন হয় সচরাচর। ব্যক্তি মালিকানাধীণ ছাত্রাবাসে প্রতিষ্ঠান পরিচালিত ছাত্রাবাস অপেক্ষা তুলনামূলক সুযোগ সুবিধা কম।
সেইক্স
গ্রিক পুরাণে, সেইক্স () ছিলেন ফসফোরাসের পুত্র এবং থেসালির রাজা। তার সাথে অ্যালকিওনের বিয়ে হয়েছিল। তারা একসঙ্গে সুখে দিনাতিপাত করছিলেন। কেউ কেউ তাদের জিউস আর হেরা বলে ডাকতে লাগল। এতে জিউস ক্ষুব্ধ হয়ে যান, তাই যখন সেইক্স সাগরে ছিলেন জিউস তার জাহাজের উপর বজ্রপাত ঘটান। সেইক্স ছায়ামূর্তি হয়ে অ্যালকিওনের কাছে আসেন নিজের নির্মম পরিণতির কথা শুনাতে, শোকে কাতর হয়ে অ্যালকিওনে সমুদ্রের বুকে ঝাঁপিয়ে পড়ে আত্মহত্যা করেন। এই দৃশ্য দেখে দেবতারা দয়াপরবশত তাদের দুইজনকে হ্যালসিওন পাখিতে পরিণত করে দেন। বলা হয় যে সমুদ্র যখন শান্ত হয় তখন হ্যালসিওন পাখিরা ঘর বাঁধে, কেননা তারা উভয়ই সমুদ্রে ডুবে মারা যায়।
ওভিদ এবং হাইজিনাস উভয়ই সেইক্স এবং অ্যালকিওনের মৃত্যুর আগের এবং পরের ঘটনা লিপিবদ্ধ করেছেন। মৃত্যুর আগের অংশে উঠে এসেছে তাদের জুটিকে জিউস এবং হেরা বলে ডাকা - জিউসের ক্রোধ এবং মৃত্যুর পর হ্যালসিওন পাখি হিসেবে তাদের দিনাতিপাতের কথাও উঠে এসেছে। তারা দুজনই "হ্যালিসিওন দিন", শীতের যে সাতদিনে ঝড় হয় না, তার উৎস খুঁজেছেন। তারা উভয়ই ব্যক্ত করেছেন এই সাতদিন হল সেই দিনগুলো যখন অ্যালকিওনে বাসা বেঁধে ডিম পাড়ে, তার পিতা আইওলুস, বায়ু দেবতা, বাতাস আটকে রেখে সমুদ্র শান্ত এবং নিস্তরঙ্গ রাখেন যাতে অ্যালকিওনে নিশ্চিন্তে এবং নিরাপদে তার কাজ করতে পারে। সেই থেকে এই শব্দগুচ্ছ শান্ত সময় বোঝাতে ব্যবহৃত হয়।
এই কাহিনী সংক্ষেপে ভার্জিল দ্বারাও বর্ণিত হয়েছে, তবে তাতে জিউসের ক্রোধের অংশটুকু বাদ পড়েছে।
আইএনএস বিক্রমাদিত্য
আই এন এস "বিক্রমাদিত্য" (সংস্কৃতে, "বিক্রমাদিত্যের" অর্থ সূর্য (দেবতা)-র মতো নির্ভীক) হল কিয়েভ শ্রেণির এয়ারক্র্যাফট ক্যারিয়ার। এটি ২০১৩ সালে ভারতীয় নৌনসেনাবাহিনীতে যোগ দেয়। একে ভারতের উজ্জয়িনী শহরের পৌরাণিক সম্রাট বিক্রমাদিত্য নামে অভিহিত করা হয়।
বাকু ১৯৮৭ সালে নৌবাহিনীতে ব্যবহার করা শুরু হয় এবং ১৯৯১ সালে এটির অ্যাডমিরাল গর্ছকভ নামকরণ করা হয়, তবে ১৯৯৬ সালে এঁকে নিষ্ক্রিয় করা হয় কারণ এটি একটি কোল্ড ওয়ার পশ্চাৎ বাজেটে পরিচালনা করতে খুব ব্যয়বহুল ছিল। এই ব্যাপারটি ভারতের মনোযোগ আকৃষ্ট করে, যেসময় ভারত তার ক্যারিয়ার ভিত্তিক বিমান চলাচল প্রসারিত করার উপায় খুঁজছিল। কয়েক বছর ধরে আলোচনার পর ২০০২ সালের ২০ জানুয়ারি , ভারত ও রাশিয়া জাহাজটি ক্রয়বিক্রয়ের জন্য একটি চুক্তি স্বাক্ষর করে। জাহাজটি ভারত পাবে, যখন ভারত জাহাজটি উন্নত করা এবং মেরামত করে পুনঃসক্রিয়করণের জন্য ৮০০ মিলিয়ন মার্কিন ডলার দেবে, সেইসাথে বিমান ও অস্ত্রশস্ত্রের জন্য অতিরিক্ত ১ বিলিয়ন মার্কিন ডলার দেবে। নৌবাহিনী ই-২সি হকি দিয়ে ক্যারিয়ার সজ্জিত করার কথা চিন্তা করেছিল, কিন্তু পরে না করার সিদ্ধান্ত নিল। ২০০৯ সালে, নর্থ্রপ গ্রুমম্যান ভারতীয় নৌবাহিনীতে উন্নত ই -২ ডি হকাই নেবার প্রস্তাব দেন। .
চুক্তিটিতে ১২ টি একক আসনবিশিষ্ মিকোয়াইন মিগ -২৯ কে ফালক্রাম-ডি (প্রোডাক্ট ৯.৪১) এবং চারটি দুটি আসনবিশিষ্ট মিগ -২৯ কিউব বিমান (১৪ টি উড়োজাহাজের বিকল্পসহ) ১ বিলিয়ন মার্কিন ডলার, ছয় কামভ কেএ -৩১ "হেলিক্স" টেকনোলজি এবং এন্টি-সাবমেরিন হেলিকপ্টার, টর্পেডো টিউব, মিসাইল সিস্টেম এবং আর্টিলারি ইউনিট ও ছিল। পাইলট এবং কারিগরি কর্মীদের প্রশিক্ষণের সুবিধাসমূহ এবং শিক্ষানবিশী পদ্ধতি, ভারতীয় নৌবাহিনীর সুবিধাগুলিতে সিমুলেটর সরবরাহ, খুচরা যন্ত্রাংশ এবং সংস্থাপন রক্ষণাবেক্ষণও চুক্তির অংশ ছিল।
জাহাজটির উন্নয়নে, জাহাজের ডেকের সম্মুখভাগ থেকে সমস্ত অস্ত্র ও ক্ষেপণাস্ত্র লঞ্চার টিউবগুলিকে "শর্ট-টেক-অফ কিন্তু আধৃত পুনরুদ্ধার" (STOBAR) রূপরেখার পদক্ষেপে, নিক্ষেপ করা একটি সংকর ক্যারিয়ার / ক্রুজার থেকে গোর্শকোভকে একটি শুদ্ধ ক্যারিয়ার রূপে রূপান্তরিত করার সংশ্লিষ্ট কাজ ছিল।
জাহাজটি বিক্রমাদিত্য নামে সম্পূর্ণরূপে পুনঃসম্পন্ন হওয়ার পর, ১৯৮২ সালে বাকু হিসেবে চালু হওয়ার সময়ের থেকে বেশী বড় পূর্ণ লোড ডিস্প্লেসমেন্টসম্পন্ন জাহাজ হয়েহিল। জাহাজের ২৫০০ টি কম্পার্টমেন্টের মধ্যে ১৭৫০ টি পুনর্ব্যবহৃত হয়েছিল, এবং নতুন রাডার এবং সেন্সরকে ব্যবহার করার জন্য ব্যাপকভাবে আবার কেব্লিং করা হয়েছিল। এলিভেটরগুলি আপগ্রেড করা হয়েছিল, এবং দুটি নিয়ন্ত্রণকারী স্ট্যাণ্ড লাগানো হয়েছিল, যাতে একটি স্কি জাম্প সহায়ক জলদি উড়ানের পূর্বে যুদ্ধবিমানটি পূর্ণ শক্তি অর্জন করতে সক্ষম হয়। তিনটি বাধাপ্রদানকারী গিয়ারস অ্যংগলড ডেকের পিছনের অংশে লাগানো হয়েছিল এবং ফিক্সড উইং "শর্ট টেক অফ বাট আরেস্টেড রিকভারি" (STOBAR) অপারেশনকে সমর্থন করার জন্য দিক নির্দেশক এবং ক্যারিয়ার-ল্যান্ডিং এডগুলি যুক্ত করা হয়েছিল।
বিন্দি রানা
বিন্দি রানা (বৈজ্ঞানিক নাম: "Aphnaeus elima(Moore)") এক প্রজাতির ছোট আকারের প্রজাপতি যার শরীর ও ডানা লালচে খয়েরী রঙের এবং এদের উপরের ডানা ধাতব রূপোলী রঙ দেখা যায়। এরা ‘লাইসিনিডি’ গোত্রের এবং 'থেকলিনি' উপগোত্রের সদস্য।
বিন্দি রানা এর প্রসারিত অবস্থায় ডানার আকার ৩২-৩৮ মিলিমিটার দৈর্ঘ্যের হয়।
ভারতে প্রাপ্ত বিন্দি রানা এর উপপ্রজাতি হল-প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পিছনের ডানায় দুটি লেজ এবং একটি সুস্পষ্ট হালকা কমলা ছোপযুক্ত টর্নাস লতি বিদ্যমান। ডানার নিম্নতল লালচে বাদামী এবং রূপোলী ছোট ছোট ডোরাযুক্ত। ডোরাগুলি লালচে বাদামী বন্ধনী দ্বারা উভয় প্বার্শে সীমায়িত। পিছনের ডানায় নিম্নতলে, ডানার বেস এর নিকটস্থ প্রথম বন্ধনীটি ৩টি খন্ডে বিভক্ত।
এদের আর্দ্র ঋতুরূপ নমুনার ডানায় দাগ-ছোপগুলি অতি সুস্পষ্ট যা শুষ্ক ঋতুরূপ নমুনাতে অস্পষ্ট। পুরুষ নমুনার সামনের ডানার উপরিতলে খুব খুব অস্পষ্টভাবে প্রতীয়মান কমলা ছোপ দেখা যায় এবং ডানার কোস্টা ও টার্মিনাল প্রান্তরেখা কালচে বাদামী। সামনের ডানার বাকী অংশ এবং পিছনের ডানার উপরিপৃষ্ঠ নীলচে বেগুনী রঙে রঞ্জিত।
পুরুষ নমুনাগুলি স্ত্রীদের তুলনায় আকারে ক্ষুদ্রতর। স্ত্রী নমুনায় ডানার উপরিতলে নীলচে বেগুনি আঁশগুলি অনুপস্থিত এবং সামনের ডানায় কমলা ছোপটি উপবৃত্তকার অথবা গোলাকার কিন্তু কমন সট্‌ সিলভারলাইন এর মত ত্রিভূজাকৃতি নয় এবং ৩নং শিরা ছাড়িয়ে বিস্তৃত নয়।
জেমিনি ৬
জেমিনি ৬এ (officially Gemini VI-A) হলো ১৯৬৫ সালে নাসার পরিচালিত জেমিনি প্রোগ্রামের একটি মনুষ্যবাহী মহাকাশ অভিযান । 
এই অভিযানের মাধ্যমে প্রথম কোন মনুষ্যবাহী নভযান একটি অপরটির সাথে মহাকাশে মিলন ঘটালো । জেমিনি ৬ ও জেমিনি ৭ একত্রে মিলিত হয়েছিল । যদিও সোভিয়েত ইউনিয়ন এর পূর্বে ভস্টক নামক একজোড়া নভোযান মহাকাশে নিক্ষেপ করে ও রেডিও তরঙ্গের মাধ্যমে যোগাযোগ করে কিন্তু নভোযান দুটি এতটা কাছে আসতে পারেনি যতটা জেমিনি ৬ ও জেমিনি ৭ এসেছিল । জেমিনি ৬ ও জেমিনি ৭ নভোযান দুটি একটি অপরটার থেকে এক ফুট দূরত্বে(30 cm)অবস্থান করেছিল ।
জেমিনি ৬ ছিল জেমিনি প্রোগ্রামের পঞ্চম মনুষ্যবাহী নভোযান, ১৩তম আমেরিকান নভোযান এবং ২১তম মনুষ্যবাহী নভোযান ।
নবলক্ষী বন্দর
নবলক্ষী বন্দর একটি ছোট অন্তর্বর্তী বন্দর। এই বন্দর হানথাল খাঁড়ি মধ্যে কচ্ছের উপসাগর দক্ষিণ-পশ্চিমে প্রান্তে অবস্থিত। মোরবি শহর থেকে ৪৫ কিলোমিটার এবং কান্ডালা বন্দর থেকে ১৬০ কিমি। ন্যাভিগেশন শুধুমাত্র দিবালোক কয়েক ঘন্টার সময় অনুমতি দেওয়া হয় জাহাজ চলাচলের; নৌকা নেভিগেশনের জন্য চ্যানেল বয়া ব্যবহার করা হয়। বন্দরে দৈনিক কয়লা ৮,০০০ থেকে ৯,০০০ এমটি আমদানি হয়। এই বন্দর গুজরাত সামুদ্রিক বোর্ড দ্বারা পরিচালিত হয়। নিকটতম বিমানবন্দর রাজকোট (১২০ কিমি) এবং জামনগর (১৩৫ কিমি) হয়।
রবার্ট ব্লেক
রবার্ট ব্লেক হলেন বাঙালি সাহিত্যিক দীনেন্দ্রকুমার রায়ের সৃষ্ট একটি জনপ্রিয় গোয়েন্দা চরিত্র। তিনি লন্ডনের অধিবাসী।
ডিটেকটিভ রবার্ট ব্লেকের এই গল্পগুলি স্যাক্সটন ব্লেকের অনুবাদ বা ভাবানুবাদ। দীনেন্দ্রকুমার রায় ধার করেছিলেন ব্রিটিশ পপুলার সিরিজ শ্যাক্সটন ব্লেকের কাহিনী, যেগুলি প্রায় একশো বছরব্যাপী লন্ডন তথা ইংল্যান্ডে অত্যন্ত জনপ্রিয় ছিল। সুলেখক দীনেন্দ্রকুমার রায় নিজের ভাষায় বাংগালী পাঠকের মনের মতো করে সাজিয়ে দেন কাহিনীগুলিকে। এই গল্পে গঙ্গা বা চৌরঙ্গীর বদলে থাকতো টেমস নদী, পিকাডেলি ইত্যাদি। গল্প পড়ার সঙ্গে সঙ্গে ইংল্যাণ্ডের বিভিন্ন জায়গার সঙ্গে পরিচয় ঘটে যেত পাঠকগোষ্ঠীর। স্যাক্সটন গোয়েন্দার লেখক একজন নন, বিভিন্ন সময় বিভিন্ন লেখক লিখে বাঁচিয়ে রেখেছিলেন গোয়েন্দা সিরিজ। কমিক স্ট্রিপ, রেডিও প্রোগ্রাম, ইত্যাদিতে স্যাক্সটন গোয়েন্দা জনপ্রিয় ছিল। নন্দনকানন সিরিজ বা রহস্য লহরী সিরিজে ডিটেকটিভ রবার্ট ব্লেককে ইংরেজি থেকে অনুবাদের মাধ্যমে বাংলার অল্পবয়েসী ছেলেমেয়েদের মধ্যে পরিচিত করে প্রসিদ্ধ হন দীনেন্দ্রকুমার। এই সিরিজের প্রকাশিত উপন্যাসের সংখ্যা ২১৭টি।
রবার্ট ব্লেক একজন সাহসী শক্তিশালী ও হাতাহাতিতে বহুল পোক্ত গোয়েন্দা চরিত্র। তার সহকারী স্মিথ। সে ব্লেককে কর্তা বলে সম্বোধন করে। কাহিনীগুলি লন্ডন ও সংলগ্ন এলাকায় চিত্রিত। রবার্ট ব্লেক শার্লক হোমসের মতোই লন্ডনের বেকার স্ট্রীটের বাসিন্দা।
ব্যারাকপুর বায়ু সেনা ঘাঁটি
ব্যারাকপুর বিমানবাহিনী স্টেশন হল ভারতীয় বিমান বাহিনীর ভারতের পশ্চিমবঙ্গ রাজ্যের ব্যারাকপুর এ অবস্থিত বিমান ঘাটি। ব্যারাকপুর আইএএফ প্রাচীনতম স্টেশন ।, এম-১৭ স্কোয়াড্রন এর অপারেটিং পরিবহন ইউনিট.ওয়ান এখানে বেস গঠন করেছে।
পি কে বাসু
পি কে বাসু হলেন বাঙালি সাহিত্যিক নারায়ণ সান্যালের একটি কাল্পনিক গোয়েন্দা চরিত্র। কাঁটা সিরিজের কাহিনীগুলি পি কে বাসুকে কেন্দ্র করে রচিত।
পি কে বাসু ওরফে প্রসন্নকুমার বসু, কলকাতা উচ্চ আদালতের খ্যাতনামা ক্রিমিনাল সাইড ব্যারিস্টার। তিনি, এ কে রে বা অতুলকৃষ্ণ রায়ের জুনিয়র ছিলেন। ফৌজদারি মামলায় তিনি অপ্রতিরোধ্য ও তুখোড় বুদ্ধিসম্পন্ন আইনজীবীর ভূমিকা পালন করেন। তিনি আদর্শগত ভাবে অপরাধীর কেস হাতে নেননা এবং নিরপরাধ ব্যক্তিকে মিথ্যা মামলার জাল থেকে খালাস করেন। নির্দোষ অথচ ফাঁসির আসামীকে বাঁচিয়ে দেন প্রখর বুদ্ধিতে। নারায়ণ সান্যাল এই চরিত্রটি স্ট্যানলি গার্ডেনার এর প্যারি ম্যাসনের অনুকরনে এঁকেছেন। কোর্টরুম ট্রায়াল ও নিজস্ব তদন্তের মাধ্যমে পিকে বসু রহস্য উদঘাটন করে থাকেন। কাঁটা সিরিজের অধিকাংশ গল্পই স্ট্যানলি গার্ডেনারের গল্পের ছায়ায় যদিও আগাথা ক্রিস্টি ও কয়েকজন বিদেশী লেখকের কাহিনী অনুসারেও কিছু গল্প রচিত হয়েছে। পিকে বাসুর বাড়িতে তার অথর্ব স্ত্রী এবং দুই যুবক যুবতী কৌশিক ও সুজাতা থাকে। শেষোক্ত দুই ব্যক্তি তাদের অনাত্মীয় হওয়া সত্বেও কাছের মানুষ। তাদের তৈরী গোয়েন্দা সংস্থা সুকৌশলী মাঝে মাঝে বাসুর নিজস্ব তদন্তে সহায়তা করে থাকে।
পি কে বাসুর কাহিনীগুলি বাঙালি পাঠকের কাছে কাঁটা সিরিজ নামে জনপ্রিয়। কাঁটা সিরিজের প্রথম গল্প, সোনার কাঁটা (১৯৭৪) আগাথা ক্রিস্টির মাউস ট্র‍্যাপ গল্পের ছায়ায়। কাঁটা সিরিজের আগেও একটি গল্পে পি কে বাসু এসেছেন। গল্পটির নাম "নাগচম্পা"। নারায়ন সান্যালের ভাষায় সেটি ছিল কাঁটা সিরিজের ট্রায়াল বল। পিকে বাসুর অর্থাৎ কাঁটা সিরিজের শেষ গল্প হরিপদ কেরানীর কাঁটা প্রকাশিত হয় ২০০১ সালে।
নাগচম্পা উপন্যাসটি যদি জানতেম নাম নিয়ে চলচ্চিত্রায়িত হয়েছে ১৯৭৪ সালে। অভিনয় করেছেন সৌমিত্র চট্টোপাধ্যায়, সুপ্রিয়া দেবী, রুমা গুহঠাকুরতা, কমল মিত্র, তরুণ কুমার প্রমুখ। ব্যারিস্টার পি কে বাসুর চরিত্রে অভিনয় করেন উত্তম কুমার।
ভেষজ উদ্যান
ভেষজ উদ্যান হচ্ছে এমন একধরনের বাগান যাতে শুধু ঔষধি উদ্ভিদ লাগানো হয়। এই বাগানগুলো থেকেই পরে উদ্ভিদ উদ্যানের সূচনা হয়।
আধুনিক উদ্ভিদ উদ্যানগুলোর পূর্বসূরি ছিল মধ্যযুগীয় ভেষজ উদ্যান যা সম্রাট শার্লেমাইন এর আমলে প্রথম সৃষ্ট হয়। বর্তমানকালের উদ্যানগুলো নানা ভাগে বিভক্ত থাকে, যার একটি অংশে থাকে ভেষজ উদ্ভিদ, এই অংশের নাম ভেষজ উদ্যান বা "হারবুলারিস" বা "হরতাস মেডিকাস (herbularis or hortus medicus) "। পোপ পঞ্চম নিকোলাস ভ্যাটিকান এর কিছু জমিতে আলাদা করে ভেষজ উদ্যান গড়ে তোলেন, যা উদ্ভিদবিজ্ঞানের শিক্ষাকে উৎসাহিত করে। এই উদ্ভিদ উদ্যানই পরবর্তীকালের ১৫৪০ এ নির্মিত পাদুয়া এবং পিসার বিশ্ববিদ্যালয়ের উদ্যানের অগ্রদূত। প্রথমদিকের উদ্ভিদ উদ্যানগুলো তৈরি হত চিকিৎসাশাস্ত্রের সাথে সম্পর্কিত ব্যক্তিদের তত্ত্বাবধানে। প্রকৃতিবিশারদ উইলিয়াম টার্নার কোলোন, ওয়েলস এবং ক্যু তে ভেষজ উদ্যান গড়ে তোলেন। তিনিকেমব্রিজ বিশ্ববিদ্যালয়ে নিজ তত্ত্বাবধানে একটি ভেষজ উদ্যান গড়ে তোলার আবেদন জানিয়ে লর্ড বার্গলে কে চিঠিও লিখেছিলেন। ১৫৯৭ সালে ভেষজ বিশেষজ্ঞ জন জেরার্ড এর লেখা "হারবাল, বা জেনারেল হিস্টোরি অফ প্ল্যান্টস" কে বলা হয় ভেষজ উদ্যানের ক্যাটালগ। এতে প্রায় ১,০৩০ রকম ভেষজ উদ্ভিদের উল্লেখ আছে, এই সব উদ্ভিদ তার হলবর্নের ভেষজ উদ্যানে ছিল। ১৬৩২ সালে অক্সফোর্ডের উদ্যান গড়ে তুলেছিলেন ড্যানবির ১ম আর্ল, হেনরি ড্যানভারস, তার সাথে তত্ত্বাবধায়ক হিসেবে ছিলেন জ্যাকব বোবার্ট দ্য এল্ডার। এই উদ্যানের সূচনা হয়েছিল ওয়েস্টমিনিস্টারে,  পরে একে চেলসিতে নিয়ে যাওয়া হয়। ঔষধ প্রস্তুতকারকেরা চেলসির ভেষজ বাগান তৈরি করেন ১৬৭৩ সালে। "দ্য গার্ডেনারস ডিকশনারি" এর লেখক ফিলিপ মিলার এই উদ্যানের পরিচালক ছিলেন। ১৬৭৬ সাল থেকে এডিনবরা বিশ্ববিদ্যালয়ের উদ্ভিদবিজ্ঞানের অধ্যাপকেরা এই বাগানের প্রতিরক্ষকের  ("Keeper of the Physic Garden") দায়িত্ব পালন শুরু করেন।
প্রথম দিকের কিছু ভেষজ উদ্যান হল:
মিতিন মাসি
মিতিন মাসি হলেন বাংলা গোয়েন্দা সাহিত্যের একজন মহিলা গোয়েন্দা চরিত্র যার স্রষ্টা সাহিত্যিক সুচিত্রা ভট্টাচার্য।
কলকাতার ঢাকুরিয়ার বাসিন্দা মিতিনের ভাল নাম প্রজ্ঞাপারমিতা মুখার্জী। তবে সে তার বোনঝি টুপুরের কাছে মিতিন মাসি এবং বাঙালি রহস্যপ্রিয় পাঠকের কাছে গোয়েন্দা মিতিনমাসি নামে পরিচিত। টুপুর মিতিনের সহকারি হিসেবে সবসময় মিতিনের কেসে সাহায্য করতে চেষ্টা করে৷ মিতিনের স্বামী পার্থ প্রেসে কাজ করেন। তিনি খ্যাদ্যরসিক ও কল্পনাবিলাসী। মিতিনের কাছে পুলিশের ডি আই জি অনিশ্চয় মজুমদার মাঝে মাঝে পরামর্শ নিতে আসেন। অপরাধ বিজ্ঞান, ফরেন্সিক সায়েন্স, অপরাধীদের মনঃস্তত্ত্ব, নানা রকমের অস্ত্রশস্ত্রের খুঁটিনাটি, অ্যানাটমি, ফিজিওলজি, নানা রকম আইন সব কিছু নিয়েই চর্চা করেন মিতিন। তিনি ক্যারাটে জানেন, রিভলভার সঙ্গে রাখেন আবার রান্নাতেও পটু।
মিতিন মাসির প্রথম আত্মপ্রকাশ প্রাপ্তবয়স্কদের জন্য। প্রথম উপন্যাস ‘পালাবার পথ নেই’ আনন্দবাজার পত্রিকার রবিবাসরীয়তে প্রকাশিত হয়। এছাড়াও ‘বিষ’, ‘মারণ বাতাস’, ‘তৃষ্ণা মারা গেছে’ ও 'মেঘের পরে মেঘ' প্রাপ্ত বয়স্কদের জন্য লেখা উপন্যাস ও বড়গল্প। কিশোরদের জন্য মিতিন কাহিনী প্রথম পুজোসংখ্যা আনন্দমেলা ২০০২ সালে প্রকাশিত হয়। নাম ছিল ‘সারাণ্ডায় শয়তান’। এরপর থেকে মারা যাওয়ার আগে পর্যন্ত নিয়মিতভাবে সুচিত্রা ভট্টাচার্য মিতিনমাসির গোয়েন্দা এডভেঞ্চার কাহিনী আনন্দমেলা পূজাবার্ষিকীতে লিখে গেছেন। মিতিন সিরিজের শেষ উপন্যাস "'স্যান্ডার্স সাহেবের পুঁথি"' প্রকাশিত হয় ২০১৫ সালে।
অনেকদিন ধরেই মিতিনমাসিকে নিয়ে ছবি করার কথা ভাবছিলেন দুই পরিচালক শিবপ্রসাদ মুখার্জি ও নন্দিতা রায়। মিতিনমাসি সিরিজের সব চলচ্চিত্র স্বত্ব তারা কিনে নিয়েছেন। সুচিত্রা ভট্টাচার্যের সাথে এ নিয়ে দীর্ঘ আলাপ আলোচনা হলেও হঠাৎ লেখিকার মৃত্যুতে ছেদ পড়ে পরিকল্পনায়। পূনরায় ঋতুপর্ণা সেনগুপ্তকে মিতিনমাসির চরিত্রে ভেবে চিত্রনাট্যের কাজ চলছে। আগামীদিনে বড় পর্দায় আত্মপ্রকাশ করতে চলেছে বাংলা সাহিত্যে গোয়েন্দা চরিত্রের অন্যতমা 'মিতিনমাসি'।
ইন্টার-পার্লামেন্টারি ইউনিয়ন
আইপিইউ এর শীর্ষস্থানীয় আটজন ব্যক্তিত্ব নোবেল শান্তি পুরষ্কার অর্জন করেছে :সংগঠনের প্রাথমিক উদ্দেশ্য ছিল দ্বন্ধের সালিশি করা। আইপিইউ হেগে একটি স্থায়ী সালিশি আদালত প্রতিষ্ঠা করে যেটি একটি গুরুত্বপূর্ণ ভূমিকা পালন করে থাকে। এটির লক্ষ্য হচ্ছে গনতন্ত্র ও আন্ত-সংসদীয় সংলাপের প্রসার ঘটানো। আন্ত-সরকারী প্রতিষ্ঠান স্থাপনের জন্য আইপিইউ কাজ করে যাচ্ছে, এর মধ্যে জাতিসংঘ, একটি সংগঠনের সাথে যেটি সহযোগিতা করবে এবং যার স্থায়ী পর্যবেক্ষকের মর্যাদা রয়েছে।
অনেকেই আইপিইউ কে জাতিসংঘ সংসদীয় অধিবেশনে রূপান্তরে আগ্রহ প্রকাশ করেছে, তাদের মধ্যে "কমিটি ফর এ ডেমোক্রেটিক ইউএন", "দি জার্মান বান্দেসট্যাগ এন্ড দি স্যোসাইলিষ্ট ইন্টারন্যাশনাল"। দি "লিবারেল ইন্টারন্যাশনাল"ও একে বিকল্প হিসেবে গণ্য করে।
শুরুর পর থেকেই আইপিইউ এর সদর দপ্তর বেশ কয়েকবার স্থানান্তরিত হয়েছে।
অবস্থান:
The IPU Assembly (formerly known as the Inter-Parliamentary Conference) is the principal statutory body that expresses the views of the Inter-Parliamentary Union on political issues.
পরাশর বর্মা
পরাশর বর্মা একটি বাংলা সাহিত্যের কাল্পনিক গোয়েন্দা চরিত্র। এই চরিত্রের সৃষ্টিকর্তা সাহিত্যিক প্রেমেন্দ্র মিত্র।
পরাশর বর্মা প্রেমেন্দ্র মিত্রের সৃষ্ট গোয়েন্দা যে একাধারে কবি ও গোয়েন্দা। তার বন্ধু সম্পাদক কৃত্তিবাস ভদ্র অর্থাৎ গল্পের কথকের মতে পরাশর বর্মার কবিতা অখাদ্যই নয় জঘন্য। কিন্তু পরাশর একটি অদ্ভুত ব্যক্তি যে হেঁয়ালি করতে ভালবাসে, নিজেকে গোয়েন্দা নয় কবি হিসেবে পরিচয় দেয়। রহস্য সমাধান করার দিকে যখন এগিয়ে যাচ্ছে এমন সময়েও পরাশর নিস্পৃহ থাকে। আবার অতীব জটিল দুর্বোধ্য সমস্যার সমাধান কবিতা পড়তে পড়তেও করে ফেলেছে এমন উদাহরণ আছে। লেখকের নিজের ভাষায় ""কবি হলেও পরাশর বর্মাকে গোয়েন্দাগিরি করতে হয় কিন্তু শার্লক হোমস, পোয়ারো কি মাইগ্রে কারুর সংগে কোনো আত্মীয়তা তার নেই। আত্মীয়তা পাতাবার চেষ্টাও সে কখনও করেনা""
প্রেমেন্দ্র মিত্র পরাশর বর্মার বহু ছোটগল্প ও গোয়েন্দা উপন্যাস রচনা করলেও তা তার অন্যতম সৃষ্টি ঘনাদার মত জনপ্রিয় হয়নি। মূলত প্রাপ্তবয়স্কদের জন্যেই পরাশর গোয়েন্দার গল্পগুলি লেখেন প্রেমেন্দ্র মিত্র। দুটি কাহিনীতে ঘনাদার সাথে পরাশরের মোলাকাত হয়, সেগুলির নাম 'ঘনাদা ফিরলেন' ও 'পরাশরে ঘনাদায়'। পরাশর কাহিনীর বই এর প্রচ্ছদ ও অলংকরণ করেছিলেন শিল্পী শৈল চক্রবর্তী।
পরাশর বর্মার কয়েকটি গল্প উপন্যাসের মধ্যে রয়েছে: গোয়েন্দা হলেন পরাশর বর্মা, ক্লাবের নাম কুমতি, ভয়ংকর ভাড়াটে ও পরাশর বর্মা, রং নম্বর, সুন্দ উপসুন্দের আধুনিক উপাখ্যান, পরাশর বর্মা ও ভাঙা রেডিও, পরাশর বর্মা ও কবিতার ঘন্ট, অঙ্কে কাঁচা পরাশর বর্মা, পরাশরের কমা-সেমিকোলন, বেইমান বাটকারা, প্রেমের চোখে পরাশর বর্মা, গন্ধ পেলেন পরাশর বর্মা, নিলেম ডাকলো পরাশর বর্মা, হার মানলেন পরাশর বর্মা, হিপি-সঙ্গে পরাশর বর্মা; ইত্যাদি।
গৌরভ নন্দা
গৌরভ নন্দা একজন টেলিভিশন সিনেমা এবং থিয়েটার অভিনেতা। তিনি থিয়েটার কোম্পানি এ্যাক্টর স্টুডিও ভারতের রাষ্ট্রপতি যা একটি আন্তর্জাতিক মানের থিয়েটার। ইনি ভারতের বৃহত্তম আন্তর্জাতিক পদ্ধতি অভিনয় কর্পোরেট এবং অনেক কাজ করার একজন লাইফ কোচ। .
তিনি অনেক চরিত্রে অভিনয়ের মাধ্যমে জনপ্রিয়তা লাভ করেছেন, মানুষের আচরণগত যেমন মাইকেল চেকোভ (রিসসিয়া ),লি-স্ট্রসবার্গ (মার্কিন ),জ্যাক শিক্ষণবিজ্ঞান (প্যারিস),স্তেনস্লাভাসকী (রাশিয়া), সানফোর্ড মিসনর (মার্কিন ),লবন মোভীমেন্ট বিশ্লেষণ |
তাকে অনেক চলচ্চিত্র ও টেলিভিশন শো এ অভিনয় করতে দেখা যায়, যেমন এনডিটিভি ইমেজিনের বন্দিনী (টিভি সিরিজ ),লালনপালন-কিছু খায় মিষ্টি কিছু উপর  সনিতে ,স্টার প্লাসে তিনি মহব্বতি মে মিস্টার টন্ডন এবং স্টার প্লাসে তু মেরা হিরু তে গুলশানের-চরিত্রের জন্য।  তিনি জাতীয় পুরস্কার বিজয়ী পরিচালক ওনির নির্দেশ ফিল্ম শবে এ সুটিং করেন।
তিনি BMSCE বেঙ্গালুরু থেকে টেলিযোগাযোগ ইঞ্জিনিয়ারিংয়ের মাধ্যমে তার পড়া-শোনা সম্পূর্ণ করেন। তার ইঞ্জিনিয়ারিং এ প্রথম বছরের মধ্যেই তাকে এমটিভি এর সিরিয়াল কিতনী মাস্ত হে জিন্দেগী এর জন্য সব-ভারত প্রতিভা অনুসন্ধান এ শীর্ষ ৬ এর মধ্যে বেছে নেওয়া হয়েছে।
তিনি তার পেশাগত কর্মজীবন এর অভিনেতা সাধারণত এবং নিজের কলেজের জন্য দিন তারা থিয়েটার এবং পদ্ধতি ভারপ্রাপ্ত পরীক্ষা গ্রহণ করেন।
তার অভিনেতা হিসেবে আরম্ভ পরীক্ষা জনাব ললিন প্রকাশের সাথে  শুরু হয় যিনি এশিয়ান অ্যাকাডেমি অব ফিল্ম অ্যান্ড টেলিভিশনের প্রভাবশালী ছিলেন। স্নাতক সম্পন্ন করার পর তিনি মুম্বাই গিয়ে অভিনয় একটি পেশা হিসেবে ধরে নিতে নিশ্চিত ছিলেন। মুম্বাইয়ে তিনি নাসিরুদ্দিন শাহ এর অধীনে একটি কোর্স করেন।
এর আগে তিনি কাজ শুরু হিসাবে একটি অভিনেতা প্রকল্পে মুম্বাই এ ইতিমধ্যে অধিক ৮ বছর ধরে পেশাদার প্রশিক্ষণ হিসাবে একটি অভিনেতা থিয়েটার এবং অভিনয় করেন। তিনি তার প্রথম ছুটিতে ছায়াছবিতে অধ্যয়নের কারণে অভিনয় এ ভিসলিংগ ভু্ড্স আন্তর্জাতিক চলচ্চিত্র দুঃখিত ভাই! এ কাজ করেন।
তিনি আন্তর্জাতিক স্তকে ন্যাশনাল স্কুল অব ড্রামা (NSD),লন্ডন একাডেমী অব মিউজিক এবং নাটকীয় শিল্প (LAMDA), লি স্ট্রসবার্গ থিয়েটার এবং ফিল্ম ইনস্টিটিউটের সঙ্গে অনুষদ থেকে পরীক্ষণ পেয়েছেন। এমনকি বিভিন্ন ধরনের শারীরিক থিয়েটার পন্থাতেও পরীক্ষাণ পেয়েছেন।অভিনেতা স্টুডিও ভারতের অভিনেতা গৌরভ নন্দার দ্বারা ২০০৮ সালে নির্মিত যা কিনা আন্তর্জাতিক মেথড অভিনয়।
তিনি একটি শীর্ষ আন্তর্জাতিক পদ্ধতির অখিসেদা. কর্পোরেট, উচ্চ কর্মক্ষমতা কন্ডিশনার, শিক্ষক, এবং জীবন প্রশিক্ষক।
ডার সাবকো লাগতা হে
ডার সাবকো লাগতা হে ভারতীয় হিন্দী ভয়ানক ধারাবাহিক নাটক। এর প্রচার এন্ড টিভি তে ৩১শে অক্টেবর ২০১৫ থেকে শনিবার-রবিবার এ সম্প্রচার করা হয়। এর নির্মাতা বিপাশা বসু। এটি সর্বমোট ২৬ ছোট প্রকারে সম্প্রচারিত হয়।
হাবিবুর রহমান (মুক্তিযোদ্ধা)
হাবিবুর রহমান (জন্ম: ১২ আগস্ট, ১৯৩৭) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর প্রতীক খেতাব প্রদান করে।
হাবিবুর রহমানের জন্ম বরিশাল জেলার উজিরপুর উপজেলার গাববাড়ী গ্রামে। তাঁর বাবার নাম আবুল হাসেম হাওলাদার এবং মায়ের নাম মন্নুজান বেগম। তাঁর স্ত্রীর নাম নূরজাহান বেগম। তাঁদের চার ছেলে, তিন মেয়ে।
ইপিআরে চাকরি করতেন হাবিবুর রহমান । ১৯৭১ সালে কর্মরত ছিলেন খুলনার ৫ নম্বর ইপিআর উইংয়ের সাপোর্ট প্লাটুনে। মুক্তিযুদ্ধ শুরু হলে তিনি যুদ্ধে যোগ দেন। প্রতিরোধযুদ্ধ শেষে ভারতে যান। পরে যুদ্ধ করেন ৯ নম্বর সেক্টরের টাকি সাবসেক্টরে। রাজাপুর থানা, বাকেরগঞ্জ থানা, বাবুগঞ্জ থানা আক্রমণ, চাচৈর, গাবখান, বানারিপাড়া যুদ্ধসহ অনেক যুদ্ধে তিনি অংশ হাবিবুর রহমান। চাচৈর যুদ্ধ ঝালকাঠি জেলায় সংঘটিত উল্লেখযোগ্য এক যুদ্ধ। নভেম্বর মাসের মাঝামাঝি একদল মুক্তিযোদ্ধা অবস্থান করছিলেন সেখানে। পাকিস্তানি সেনারা বরিশাল ও ঝালকাঠি—দুই দিক থেকে সেখানে এসে তাঁদের ওপর আক্রমণ চালায়। ১৪ নভেম্বর সারাদিন সেখানে রক্তক্ষয়ী যুদ্ধ হয়। এই যুদ্ধে হাবিবুর রহমান, মানিক, সেকেন্দার আলীসহ কয়েকজন বীরত্বের সঙ্গে যুদ্ধ করেন। সন্ধ্যার দিকে পাকিস্তানি সেনারা পিছু হটতে শুরু করে। এ সময় খাল পার হতে গিয়ে কয়েকজন পাকিস্তানি সেনা মুক্তিযোদ্ধাদের হাতে নিহত হয়। কয়েকজন পালাতে না পেরে একটি পরিত্যক্ত বাড়িতে লুকিয়ে থাকার চেষ্টা করে। পরবর্তীতে মুক্তিযোদ্ধারা তাদের খুঁজে বের করেন।
১৯৭১ সালের ১৩ বা ১৪ সেপ্টেম্বর ঝালকাঠি জেলার অন্তর্গত নলছিটিতে থানায় সফল আক্রমণ চালিয় মুক্তিযোদ্ধারা। হামলা শেষে হাবিবুর রহমান সহযোদ্ধাদের সঙ্গে ফিরে যান তাঁদের গোপন ঘাঁটিতে। পরদিন তাঁরা জানতে পারেন, থানা আক্রমণের খবর পেয়ে ঝালকাঠি থেকে এক দল পাকিস্তানি সেনা এসে থানার পার্শ্ববর্তী দুটি গ্রাম জ্বালিয়ে দিয়ে গ্রামবাসীর ওপর অকথ্য নির্যাতন চালাচ্ছে। গ্রামবাসীর এই বিপদের মুহূর্তে তিনি নীরব থাকতে পারলেন না। সহযোদ্ধাদের নিয়ে ঝাঁপিয়ে পড়লেন পাকিস্তানি সেনাদের বিরুদ্ধে। তাঁদের বীরত্ব ও সাহসিকতায় শেষ পর্যন্ত পাকিস্তানি সেনারা পালিয়ে যায়।
সেপ্টেম্বর মাসের প্রথম দিকে মুক্তিযোদ্ধারা সিদ্ধান্ত নেন নলছিটি থানা আক্রমণের। পরিকল্পনা অনুযায়ী ১৩ বা ১৪ সেপ্টেম্বর তাঁরা থানা আক্রমণ করেন। এই আক্রমণে অংশ নেন হাবিবুর রহমানসহ ৪৫ জন মুক্তিযোদ্ধা। মুক্তিযোদ্ধারা পরমপাশা স্কুল, তালতলা ও বাসস্ট্যান্ড এলাকায় অবস্থান নিয়ে পাকিস্তানি সেনাদের ওপর সাহসিকতার সঙ্গে আক্রমণ চালান। তাঁদের কাছে ভারী অস্ত্র বলতে ছিল একটি এলএমজি। এলএমজি ম্যান ছিলেন হাবিবুর রহমান। তিনি তখন এলএমজি হাবিব নামেই খ্যাতি পেয়েছিলেন। তিনি বীরত্বের সঙ্গে বিকেল তিনটা থেকে সন্ধ্যা পর্যন্ত একটানা যুদ্ধ করেন। তাঁর দুঃসাহসিকতায় পাকিস্তানি সেনারা টিকতে না পেরে শেষ পর্যন্ত পালিয়ে যায়। হতাহত হয় বেশ কয়েকজন পাকিস্তানি সেনা। সেদিন যুদ্ধে মুক্তিযোদ্ধাদের পক্ষে দুজন শহীদ হন।
হুকাকাশি
হুকাকাশি বা হুকা-কাশি একটি বাংলা সাহিত্যের কাল্পনিক গোয়েন্দা চরিত্র যার স্রষ্টা শিশুসাহিত্যিক মনোরঞ্জন ভট্টাচার্য। হুকাকাশি জাতিতে জাপানী হলেও মনে প্রানে বাঙালি।
হুকাকাশি কলকাতার ডাফ স্ট্রীট নিবাসী জাপানী ব্যক্তি যিনি পেশিবহুল বা রিভলভারধারী গোয়েন্দা নন। তবে প্রয়োজনে জাপানী জুজুৎসুর মোক্ষম প্যাঁচেও তিনি প্রতিপক্ষকে ঘায়েল করতে সক্ষম। হুকাকাশি মগজের ওপর ভরসা রাখতে পছন্দ করেন এবং ছদ্মবেশ ধরতে অত্যন্ত পটু। তার সহকারীর নাম রনজিত।
মনোরঞ্জন ভট্টাচার্য, হুকাকাশির কাহিনীগুলি সবই কিশোরদের উপযোগী করে রচনা করেছেন। স্বল্পায়ু লেখক খুব বেশি গোয়েন্দা কাহিনী লিখে যেতে পারেননি। মাত্র আটটি গল্প ও উপন্যাস আছে তার হুকাকাশিকে নিয়ে। তবু শিশু কিশোরদের কাছে হুকাকাশি গোয়েন্দা অতীব জনপ্রিয় হয়েছিল। শিশুদের প্রিয় পত্রিকা '"রামধনু"' তে ধারাবাহিক 'পদ্মরাগ' উপন্যাসে এই গোয়েন্দার বাংলা সাহিত্যে প্রথম আবির্ভাব হয় (১৩৩৫ বঙ্গাব্দ)। তার অন্যান্য কাহিনীগুলি হলো: '"ঘোষ চৌধুরীর ঘড়ি' (উপন্যাস)," '"সোনার হরিণ"' (উপন্যাস), '"শান্তি ধামের অশান্তি"" (ছোটগল্প), '"১৩ নং বাড়ির রহস্য'" (ছোটগল্প), '"হীরক রহস্য'" (ছোটগল্প), '"চন্ডেশ্বরপুরের রহস্য"' (ছোটগল্প), '"সংসক্তপুরের রহস্য'" (ছোটগল্প)।
হুকাকাশির কাহিনী ১৩ নং নম্বর বাড়ির রহস্য ধারাবাহিক ভাবে কলিকাতা দূরদর্শনে প্রচারিত হয় ১৯৯৩ খৃষ্টাব্দে। গোয়েন্দা হুকাকাশির ভূমিকায় অভিনয় করেছিলেন বাংলা ছোটপর্দার অভিনেতা ও নাট্যব্যক্তিত্ব রমাপ্রসাদ বণিক।
রেজি সোয়ার্জ
মেজর রেজিনাল্ড অস্কার সোয়ার্জ, এমসি (; জন্ম: ৪ মে, ১৮৭৫ - মৃত্যু: ১৮ নভেম্বর, ১৯১৮) লন্ডনের লি এলাকায় জন্মগ্রহণকারী প্রথিতযশা দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। দলে তিনি মূলতঃ লেগ ব্রেক বোলিং করতেন। পাশাপাশি ডানহাতে নিচেরসারিতে ব্যাটিংয়ে নামতেন। এছাড়াও, আন্তর্জাতিক পর্যায়ে রাগবি ইউনিয়ন ফুটবলার ছিলেন রেজি সোয়ার্জ।
সারের বাগশট এলাকার বিশিষ্ট ব্যবসায়ী রবার্ট জর্জ সোয়ার্জের সন্তান তিনি। লন্ডনের সেন্ট পলস স্কুলে অধ্যয়ন শেষে ১৮৯৩ সালে কেমব্রিজের ক্রাইস্টস কলেজ থেকে ম্যাট্রিকুলেশন ডিগ্রী লাভ করেন। কেমব্রিজে থাকাকালে কেমব্রিজ বিশ্ববিদ্যালয় রাগবি দলে যোগ দেন। ১৮৯৩ সালে বিশ্ববিদ্যালয় খেলায় অংশগ্রহণের মাধ্যমে তিনি তাঁর একমাত্র ব্লু লাভ করেন। রাগবি খেলোয়াড়ের তুলনায় ক্রিকেটে সবিশেষ দক্ষতা থাকা স্বত্ত্বেও ক্রিকেটের জন্য ব্লু পাননি।
১৮৯৯ সালে স্কটল্যান্ড এবং ১৯০১ সালে ওয়েলস ও আয়ারল্যান্ডের বিপক্ষে রাগবি খেলায় ইংল্যান্ডের পক্ষে তিনবার ক্যাপ পরিধান করেন। ক্লাব পর্যায়ে রিচমন্ডের পক্ষে খেলেন। এরপর ১৮৯৬-৯৭ মৌসুমে বার্বাডিয়ান্সের পক্ষে খেলার জন্য আমন্ত্রিত হন।
১৯০১ থেকে ১৯০২ সাল পর্যন্ত মিডলসেক্সের পক্ষে চমকপ্রদ খেলেন। এরপর দক্ষিণ আফ্রিকায় অভিবাসিত হন ও ট্রান্সভালে যোগ দেন। ১৯০৪ সালে দক্ষিণ আফ্রিকা দলের সাথে ইংল্যান্ড সফরে যান ও নিজেকে তুলে ধরতে সচেষ্ট হন। বসানকোয়েতের কাছ থেকে কিভাবে গুগলি বল ছুঁড়তে হয়, তা শিখেন। অপ্রত্যাশিতভাবে গোপনে রাখা এ বল মেরে প্রভূতঃ সফলতাও লাভ করেন। ১৯০৪ ও ১৯০৭ সালে বোলিং গড়ে শীর্ষস্থানে ছিলেন। শেষ বছরটিতে মাত্র ১১.৭০ গড়ে ১৩৭ উইকেট নেন। ফলশ্রুতিতে ১৯০৮ সালে উইজডেন কর্তৃক বর্ষসেরা ক্রিকেটার হিসেবে মনোনীত হন। ১৯০৭ সালে দক্ষিণ আফ্রিকা টেস্ট খেলার জন্য প্রথমবারের মতো ইংল্যান্ড সফরে যায়। দলে কমপক্ষে চারজন লেগ-ব্রেক ও গুগলি বোলার ছিলেন। অব্রে ফকনার, বার্ট ভগলার ও গর্ডন হোয়াইটের সাথে তাঁর গোপন অস্ত্র গুগলি ছুঁড়ে সফলতার সাথে সফর শেষ করেন।
১৯১২ মৌসুমের পর অবসর নেন। তাস্বত্ত্বেও আরও তিনবার এল রবিনসন একাদশের পরবর্তী দুই মৌসুম খেলেন। ১৭.৫৮ গড়ে ৩৯৮ উইকেট নেন। টেস্টে ২২.৬০ গড়ে ৫৫ উইকেট পান। প্রথম-শ্রেণীর ক্রিকেটে একটি সেঞ্চুরিও করেন তিনি। টেস্টবিহীন অবস্থায় ১৯০৪ সালে লর্ডসে ইংল্যান্ড একাদশের বিপক্ষে মনোমুগ্ধকর ১০২ রান তুলেন।
১৮৯৯ থেকে ১৯০২ সময়কালে লন্ডন স্টক এক্সচেঞ্জের সদস্য ছিলেন। এরপর ১৯০২ সালে দক্ষিণ আফ্রিকায় অভিবাসিত হবার পর দক্ষিণ আফ্রিকান রেলওয়েজে যোগ দেন। ১৯০৪ থেকে ১৯১১ সময়কালে দক্ষিণ আফ্রিকান স্টক এক্সচেঞ্জের সদ্য ছিলেন। পরবর্তীতে ব্রিটেনে ফিরে আসার পর পুণরায় লন্ডন স্টক এক্সচেঞ্জে যুক্ত হন।
ব্রিটিশ সেনাবাহিনীতে কিংস রয়্যাল রাইফেল কোর রেজিমেন্টে মেজর ছিলেন সোয়ার্জ। এ কোরটি প্রথম বিশ্বযুদ্ধে পশ্চিম রণাঙ্গনে মোতায়েন ছিল। যুদ্ধে অবদান রাখায় মিলিটারী ক্রস পান। যুদ্ধে তিনি অক্ষত থাকলেও ১৮ নভেম্বর, ১৯১৮ তারিখে ফ্রান্সের ইতাপলস এলাকায় স্পেনীয় ফ্লুয়ের কারণে মাত্র সাত দিন অবস্থানের পর ৪৩ বছর বয়সে তাঁর দেহাবসান ঘটে।
রত্নপাথর
রত্নপাথর (জহর, মণি, রত্ন, বহুমূল্য পাথর বা আধা মূল্যবান পাথর নামেও পরিচিত) একটি খনিজ ক্রিস্টাল কেটে পালিশ করে অলংকার তৈরীতে ব্যবহৃত হয়। যাই হোক কিছু পাথর যেমন নীলকান্তমণি বা জৈব উপকরণ যা খনিজ নয় যেমন আম্বর, জেট ও মুক্তা ইত্যাদিকে রত্নপাথর হিসেবে প্রায়শই উল্লেখ করা হয়। অধিকাংশ রত্নপাথর কঠিন প্রকৃতির কিন্তু কিছু নরম খনিজ অলংকারে ব্যবহার করা হয়। কারণ তাদের দীপ্তি বা শারীরিক বৈশিষ্ট্য নান্দনিক মূল্য ফুটিয়ে তোলে। অসাধারণত্ব আরেকটি বৈশিষ্ট্য যা রত্নপাথরের মূল্য নির্ধারণ করে। অলংকার ছাড়াও প্রাচীনকাল থেকে নকশায় এবং ভাস্কর্যে রত্ন পাথর ব্যবহৃত হয়ে আসছে। যেমন পেয়ালায় গায়ে রত্ন পাথরের নকশা। রত্নপাথর নির্মাতাকে বলা হয় জহুরী, ল্যাপিডারি বা জেমকাটার। হীরক নিয়ে কাজ করা ব্যক্তিকে বলা হয় ডায়ম্যান্টায়ার।
এই ঐতিহ্যে কার্ল ফ্যাবার্জের ভাস্কর্য উল্লেখযোগ্য কাজ।
প্রাচ্যের প্রথাগত শ্রেণিভেদ যা প্রাচীন গ্রীকে ফিরিয়ে।নিয়ে যায় যেখানে মূল্যবান এবং অর্ধ মূল্যবান এর মধ্যে আলাদা করা হয়। অন্যান্য সংস্কৃতিতে এরকম শ্রেণীকরণ লক্ষ্য করা যায়। আধুনিককালে ব্যবহৃত মূল্যবান পাথরের মধ্যে আছে হীরা, রুবি, নীলকান্ত ও পান্না এবং অন্যান্য সকল অর্ধ মূল্যবান রত্নপাথর। এই পার্থক্য প্রাচীনকালে অসাধারণ পাথর সমূহের মানের পাশাপাশি তাদের দুষ্প্রাপ্যতা ফুটিয়ে তোলে। সব স্বচ্ছ সুক্ষ রঙের পাথর গুলো তাদের বিশুদ্ধতম অবস্থানে থাকে। শুধুমাত্র ব্যতিক্রম বর্ণহীন হীরক। এরা খুবই কঠিন। কাঠিন্য মাত্রায় এদের কাঠিন্য ৮ থেকে ১০। অন্যান্য পাথরকে তাদের রঙ, স্বচ্ছতা এবং কঠোরতা দিয়ে পৃথকীকরণ করা হয়। ঐতিহ্যবাহী পার্থক্য আধুনিক মূল্যের উপর প্রতিফলিত হয় না। উদাহরণস্বরূপ গারনেট তুলনামূলকভাবে, সবুজ গারনেটকে বলা হয় স্যাভোরাইট যা মধ্য মানের পান্নার তুলনায় অনেক মূল্যবান। অর্ধ মূল্যবান রত্নপাথরের জন্য শিল্প, ইতিহাস ও প্রত্নতত্ত্ব ইত্যাদি ক্ষেত্রে অবৈজ্ঞানিক টার্ম হার্ডস্টোন ব্যবহৃত হয়। বাণিজ্যিক প্রেক্ষাপটে মূল্যবান এবং আধা মূল্যবান শব্দাবলী ব্যবহার ভুল বার্তা দেয় যে কিছু পাথর অন্যান্য পাথরের তুলনায় খুবই মূল্যবান।
ভারতী মুখার্জী
ভারতী মুখার্জী (জুলাই ২৭, ১৯৪০ - জানুয়ারী ২৮, ২০১৭) একজন আমেরিকান লেখিকা ও ইউনিভার্সিটি অব ক্যালিফোর্নিইয়ায় ইংরেজি বিভাগের অধ্যাপক ছিলেন।
ভারতী মুখার্জী বাঙ্গালী ও উনি কলকাতায় জন্মগ্রহণ করেন। ভারত স্বাধীন হবার পর বাবা-মায়ের সাথে উনি ইউরোপ চলে যান এবং ১৯৫০ এর দশকের প্রথম দিকে কলকাতা ফিরে আসেন ও লোরেটো স্কুলে ভর্তি হন। কলকাতা বিশ্ববিদ্যালয়ের অধিনস্ত লোরেটো কলেজ থেকে ১৯৫৯ এ উনি স্নাতক হন। পরে ১৯৬১ সালে বরোদা বিশ্ববিদ্যালয় থেকে উনি স্নাতকত্তর পাশ করেন।